
Satakunnan hyvinvointialue eli Sata-alue on yksi 21 hyvinvointialueesta. Alueeseen kuuluvat Satakunnan kunnat. Hyvinvointialue järjestää julkiset sosiaali- ja terveydenhuollon sekä pelastustoimen palvelut Satakunnan alueella, noin 212 000 asukkaalle. Hyvinvointialueella toimii noin 10 000 työntekijää (Henkilöstökertomus 2023). Omavalvontasuunnitelmat laaditaan palveluyksikkötasolla. Sata-alue on määritellyt palveluyksiköiksi vastuualueet pois lukien suun terveydenhuolto ja perustason hoito-osastot, joista vastuualueiden lisäksi laaditaan omavalvontasuunnitelmat.

Palveluntuottaja  
Satakunnan hyvinvointialue (Satakunnan hyvinvointialue)		
Y-tunnus 3221304–3

Postitusosoite 
Sairaalantie 3 
28500 PORI
Vaihteen puhelinnumero 0100 2244
Johdon yhteystiedot

[bookmark: _Toc224041717]1.2 Vastuualueen perustiedot
Ikääntyneiden ympärivuorokautinen palveluasuminen ja yleislääketieteen osastot
Tämä omavalvontasuunnitelma on laadittu koskemaan ympärivuorokautisen palveluasumisen ja yleislääketieteen osastojen vastuualueeseen kuuluvaa yleislääketieteen osastojen vastuuyksikköä. 
Vastuualuejohtaja Pirjo Rehula, etunimi.sukunimi@sata.fi, puh. 044 701 4463, Maantiekatu 31 D, 28120 Pori.

[bookmark: _Toc224041718][bookmark: _Toc45556427]1.3 Palvelut, toiminta-ajatus ja toimintaperiaatteet
Sata-alue järjestää Satakunnan sosiaali-, terveys- ja pelastuspalvelut. Toiminta-ajatuksena on: Satavarmaa hyvinvointia, terveyttä ja turvallisuutta lähellä ihmistä.
Sata-alueella on laadittu hyvinvointialuestrategia, jota täydentävät ohjelmat ja suunnitelmat. Hyvinvointialuestrategian lähtökohtana ovat satakuntalaiset asukkaat ja heidän hyvinvointinsa, terveytensä ja turvallisuutensa (Satakunnan hyvinvointialue/tietoa-meistä/strategia).
Vastuualueen palvelut ja toimintayksiköt
Yleislääketieteen osastoilla tuotetaan perustason yleislääketieteen ja sairaanhoidon palvelut kattavasti koko Satakunnan väestölle (pl. lapsipotilaat) lakien ja asetusten, Käypä-hoito-suositusten sekä hyvän lääketieteellisen ja hoitotieteelliseen tavan mukaisesti. Sairaalahoidon peruste on lääketieteellinen potilaan yksilöllinen hoidon tarve. Satakunnan hyvinvointialueella yleislääketieteen osastojen potilaspaikkamääriä vähennetään kesän 2026 aikana. Sen jälkeen osastoja jää 9 ja ne sijaitsevat Eurassa, Huittisissa, Kankaanpäässä, Porissa ja Raumalla. Potilaspaikkojen määrä vaihtelee osastoittain 20 ja 30 välillä. Yhteensä potilaspaikkoja tulee olemaan 226. Yleislääketieteen osastopalvelut tuotetaan hyvinvointialueen omana toimintana.
Potilaat tulevat osastolle jatkohoitoon sote-keskusten ajanvaraus- ja kiirevastaanotoilta, erikoissairaanhoidon osastoilta, Satasairaalan päivystyksestä, kotisairaalasta/kotihoidosta mobiililääkärin lähettämänä ja yliopistosairaaloista. Yleislääketieteen osaston lääkäri voi tehdä osastolta lähtevälle potilaalle lupapaikkasopimuksen, jolloin potilas voi palata osastolle ilman erillistä lähetettä (esim. palliatiivisen hoitolinjauksen potilaat).
Osastoilla hoidetaan monenlaisia sairauksia. Hoito on potilaan tarpeista lähtevää ja se toteutetaan yksilöllisen hoitosuunnitelman mukaan. Hoidossa tuetaan ja ylläpidetään potilaan jäljellä olevaa toimintakykyä kuntouttavan hoitotyön keinoin. Hoidossa ja kuntoutuksessa toteutuu moniammatillinen yhteistyö potilaan, läheisten, hoitajien, lääkärin, fysioterapeutin, toimintaterapeutin, kuntoutusohjaajan ja muiden tukipalveluiden, kotihoidon, kotisairaalan ja erikoissairaanhoidon kanssa. Potilashoitoa ohjaavat hyvinvointialueen arvot. Potilaalle ja hänen omaisilleen annetaan tietoa osastolla annettavasta hoidosta.
Sata-alue ei tuota palveluja muilla hyvinvointialueilla.

Sosiaali- ja terveydenhuollon palvelujen on oltava laadukkaita, asiakas- ja potilaskeskeisiä, turvallisia ja asianmukaisesti toteutettuja. Osaava ja vastuualueen omavalvontaan sitoutunut henkilöstö on keskinen tekijä laadun ja asiakas- ja potilasturvallisuuden varmistamisessa ja palvelujen kehittämisessä. 
Hyvinvointialueella on käytössä IMS-järjestelmä (= Integrated Management System) työtä ja toimintaa ohjaavien dokumenttien hallintaan sekä prosessien kuvaamiseen. Nämä kokonaisuudet tukevat organisaation laadunhallintaa.
Hyvinvointialueella on käytössä useita asiakas- ja potilasturvallisuutta edistävää arviointimittaria. Mittareista saadun tuloksen perusteella voidaan ennaltaehkäistä asiakkaan/potilaan turvallisuutta uhkaavia asioita. 
Laatu koostuu seuraavista asioista: Prosessien ja toimintatapojen noudattaminen, dokumentointi ja dokumenttien hallinta, jatkuva parantaminen, asiakaspalautteen huomioiminen, koulutus ja osaaminen sekä tiimi- ja yhteistyö. 
Yleislääketieteen osastot ovat mukana hoitotyön kansallisessa vertaiskehittämisessä (HoiVerKe), jossa tavoitteena on tuottaa tietoa hoidon kehittämiseksi. Osastoilla tehdään prevalenssitutkimusta painehaavariskin ja kaatumisriskin arvioinnissa sekä hoitotyön potilaspalautteesta. Painehaavaumien arvioinnissa käytetään Braden- mittaria. Päätavoitteena on estää uusien painehaavaumien syntyminen yleislääketieteen osastojaksolla. 
Potilaiden kivun arvioinnissa on apuna käytössä VAS- kipumittari, jonka perusteella potilas pystyy kuvaamaan tuntemaansa kivun astetta. Kipumittarin avulla voidaan varmistaa lääkkeen vaikuttavuutta ja se auttaa riittävän kipulääkityksen annostelussa.   
Osastojen hygieniayhdyshenkilöt tekevät vuosittain osastoilla INTO-kartoitukset, joiden perusteella infektioyksikkö antaa toimintaohjeita hygieniatason parantamisesta tarvittaessa. Tavoitteena on hygieniatason säilyminen hyvällä tasolla ja mahdollisten infektioiden ehkäiseminen ja/tai leviämisen estäminen. Hoitoon liittyvien infektioiden seurantamenetelmänä osastoilla ovat prevalenssitutkimukset.
Käsihuuhteen kulutuksen seuranta sairaalan osastoilla ja myös kansallisesti on laaja-alaista. Infektioyksikkö toimittaa osastoittain raportit kulutustilastoista osastonhoitajille. Käsihuuhteen kulutuksen tavoite on 100 litraa/1000 hoitopäivää. Infektioyksikön toimintaohje käsihuuhteen käytöstä on Hoito-ohjeet.fi -sivustolla. Käsihuuhdekulutuksen lisäämiseksi hygieniahoitajat käyvät osastopalavereissa kulutustilastoja läpi ja samalla ohjeistavat/kouluttavat henkilökuntaa käsihuuhteen käyttämisestä. Käytössä on eHuuhde-sovellus, joka on digitaalinen sovellus käsihygienian ja -huuhteen käytön seurantaan, havainnointiin ja raportointiin. Tavoitteena on kirjata vähintään 30 havaintoa kuukaudessa.
HaiPro- ilmoitusten seuranta ja käsittely on yksi laadun mittari. Ilmoitusten tekeminen on tärkeää ja se, että käsittelyssä suunnitellaan konkreettinen toimenpide toiminnan kehittämiseksi.
RAI-toimintakykymittarin hyödyntämisestä järjestetään lisäkoulutusta, jotta saatuja tuloksia pystytään hyödyntämään potilaan hoidossa ja jatkohoidon suunnittelussa. 
Potilashoitoon liittyen tärkein dokumentoinnin väline on potilastietojärjestelmä. Yhtenäinen potilastietojärjestelmä helpottaa dokumentointia ja tiedonkulkua sekä lisää potilasturvallisuutta ja parantaa hoidon jatkuvuutta.  
Yleislääketieteen osastoilla on yhtenäiset kirjaamisen käytännöt ja mm. hoitokertomuksen mallipohjien avulla varmistetaan turvallinen kotiutuminen/potilassiirto ja hoidon jatkuvuus. 
Osastoilla kerätään jatkuvaa asiakaspalautetta niin paperilomakkeilla kuin sähköisen järjestelmän kautta. Lisäksi jatkuvan kehittämisen välineitä ovat mm. vuosittain toistuva infektioidentorjuntatoimien kartoitus, käsidesin käyttötilastot, painehaavojen ja kaatumistapahtumien ehkäisy ja kartoitus. Palautteiden ja kartoitusten pohjalta kehitetään potilaiden hoitoa. 
Ammattitaitoa ylläpidetään ensisijaisesti sisäisin koulutuksin. Satakunnan hyvinvointialueen koulutustarjontaa koordinoi osaamisen ja kehittämisen palvelut. Hyvinvointialue tarjoaa myös erilaisten sähköisten oppimisympäristöjen (mm. Moodle ja Oppiportti) käytön työntekijöilleen. Osa koulutuksista on säännöllisin väliajoin suoritettavia ja näistä muodostuu työntekijälle määräaikainen pätevyys (mm. lääkehoidon lupa, alkusammutus, hätätilapotilaan tunnistaminen ja elvytysosaaminen). Yksikkökohtaisella laitepassilla taataan, että henkilöstön laiteosaaminen on laadukasta ja yksikön tarpeita vastaavaa.
Laadukkaan hoidon takaamiseksi yleislääketieteen osastot hyödyntävät Satakunnan hyvinvointialueen muidenkin yksiköiden vahvaa erityisosaamista ja tarpeen mukaan konsultoidaan esimerkiksi haavakeskusta ja infektioyksikköä.
Asiakas- ja potilasturvallisuuden varmistaminen 
Asiakas- ja potilasturvallisuus on keskeinen osa laadunhallintaa. Asiakas- ja potilasturvallisuus on kaikkia niitä periaatteita ja toimintoja, joilla varmistetaan hoidon, hoivan ja palvelun turvallisuus sekä suojataan asiakkaita ja potilaita vahingoittamiselta. Turvallisuuteen kuuluu myös tilojen, laitteiden ja tietojärjestelmien, tarvikkeiden ja lääkkeiden asianmukainen ja turvallinen käyttö sekä toimiva tiedonkulku. 
Potilasturvallisuuteen liittyy kaikki toiminta osastolla. Potilasturvallisuuteen liittyen tehdään yhteistyötä myös eri viranomaistahojen kanssa. Mm. pelastussuunnitelma, poistumisturvallisuusselvitys, työpaikkaselvitys ja turvallisuuskävelyt ovat osa potilasturvallisuuden parantamista. HaiPro -raportointijärjestelmän kautta tehdään sekä läheltä piti –tapahtumat että potilaalle tapahtuneet potilasturvallisuusilmoitukset. Ilmoitusten pohjalta esihenkilöt perehtyvät tapahtuneeseen ja laativat yhdessä henkilökunnan kanssa uusia menettelytapoja vastaavien tapahtumien estämiseksi. Kriittisiin ongelmiin puututaan heti ja muita käsitellään esimerkiksi osastopalavereissa henkilökunnan kanssa. Mahdolliset ratkaisut ongelmiin tai toimintamuutoksiin kirjataan.
Laiteturvallisuutta ylläpidetään laiterekisterin sekä laitepassin avulla. Jokaisen vastuulla on tarkistaa laitteen toimintakunto ennen käyttöä ja tehdä ilmoitus viallisesta laitteesta sekä vuosihuollon tarpeesta. Osastoilla käytetään vain CE-merkittyjä lääkinnällisiä laitteita. Ennen käyttöönottoa uuden laitteen turvallisuus varmistetaan vastaanottotarkistuksessa, jossa laite lisätään laiterekisteriin. Myös hoitajakutsujärjestelmä ja apuvälineet kuuluvat laiterekisteriin ja –passiin. 
Jokaisella osastolla on oma yksikkökohtainen lääkehoitosuunnitelma. Osastoille tehdään vuosittain tarkastuskäynti sairaala-apteekin toimesta. Käynnistä laaditun raportin pohjalta korjataan käynnillä havaitut puutteet. Yleislääketieteen osastoilla on käytössä lääkkeenjaossa kaksoistarkistus, jolla vältetään potilaalle asti päätyvät lääkepoikkeamat. Lääkehoitosuunnitelma päivitetään vuosittain ja tässä yhteydessä kartoitetaan yksikkökohtaiset lääkitysturvallisuuteen liittyvät riskit sekä toimet, joilla riskit minimoidaan. 
Riskienhallintaa tehdään Granite -riskienhallintajärjestelmän avulla vuosittain. Järjestelmä ohjaa kartoittamaan ja arvioimaan erilaisia mahdollisia riski- ja kuormitustekijöitä yksikössä niin potilastyön kuin tilojenkin näkökulmasta. Osaston henkilökunta osallistuu riskien kartoittamiseen ja arviointiin. Esihenkilön vastuulla on huolehtia, että henkilökunta on tietoinen kartoituksen tuloksista ja sovituista toimista. Riskien merkittävyyden arvioinnin tavoitteena on pienentää kaikkia työntekijöiden sekä potilaiden turvallisuudelle tai terveydelle haittaa tai vaaraa aiheuttavia riskejä.

[bookmark: _Toc224041721]2.2 Vastuu palvelujen laadusta
Sata-alueen hallinnon ja toiminnan järjestämisessä sekä päätöksenteossa noudatetaan hallintosäännön määräyksiä. Organisaatio on jaettu toimialueisiin ja niiden alaisiin vastuualueisin. Omavalvontasuunnitelmat laaditaan hyvinvointialueella vastuualuetasoisesti. 
Vastuualuejohtaja johtaa vastuualueen toimintaa ja varmistaa palvelujen integraation. Hän vastaa vastuualueen toiminnan suunnittelusta, taloudesta, kehittämisestä, yhteensovittamisesta, integraatiosta, toimeenpanosta, arvioinnista, sisäisestä valvonnasta ja riskienhallinnasta sisäisen valvonnan ohjeiden mukaisesti. Vastuualuejohtaja vastaa vastuualueensa omavalvonnasta ja asiakas- ja potilaslähtöisen toiminnan kehittämisestä sekä toiminnan asiakas- ja potilasturvallisuudesta. 
Vastuualuejohtaja toimii toimialuejohtajan suorassa alaisuudessa. Vastuualuejohtajan suorassa alaisuudessa ovat ylihoitaja, hoitotyön suunnittelija ja hoitotyön päällikkö, jotka vastaavat sovitun jaon mukaisesti yleislääketieteen osastojen toiminnasta hoitotyön osalta. Lääketieteellisestä hoidosta vastaa Ikääntyneiden palveluiden ylilääkäri.
Toimivaltuudet ja vastuut on kuvattu Ikääntyneiden toimialueen toimintasäännössä. Säädöskokoelma - Satakunnanhyvinvointialue 
Osastonhoitajat vastaavat osastonsa jokapäiväisestä toiminnasta ja siitä, että osastolla olevien potilaiden hoito toteutuu laadukkaasti ja, että sosiaali- ja terveydenhuollon ammattihenkilöitä on resursoitu riittävästi potilaiden hoitoisuuteen nähden. 

2.3 Asiakkaan ja potilaan asema ja oikeudet
Pääsy palveluihin ja hoitoon
Hyvinvointialueiden on suunniteltava ja toteutettava sosiaali- ja terveydenhuollon palvelut yhdenvertaisesti, yhteen sovitettuina palvelukokonaisuuksina sekä hyvinvointialueen väestön tarpeet huomioon ottaen lähellä asiakkaita. Palveluiden saatavuuden edellytyksenä on riittävä sosiaali- ja terveyspalvelujen tarjonta. Terveydenhuoltolain (1326/2010) mukaan kiireellinen sairaanhoito, mukaan lukien kiireellinen suun terveydenhuolto, mielenterveyden hoito, päihdehoito ja psykososiaalinen tuki on annettava sitä tarvitsevalle potilaalle hänen asuinpaikastaan riippumatta. (Satakunnanhyvinvointialue/palvelut/sairaala/päivystys). 
Potilaan sairaalahoidon tarve arvioidaan lähettävässä yksikössä. Käytössä on Uoma-järjestelmä, jonka avulla koordinoidaan potilasliikennettä. Potilaan osastolle pääsy mahdollistetaan potilassijoittelulla yli paikkakuntarajojen. Hoito yleislääketieteen osastolla päättyy siinä vaiheessa, kun lääkäri on arvioinut, ettei lääketieteellisen hoidon tarvetta enää ole tai potilaan hoidon tarve vaatii erikoissairaanhoitoa. Potilaan mahdollisen jatkohoidon kartoittaminen ja koordinointi aloitetaan jo hoidon alkuvaiheessa sujuvan kotiutumisen turvaamiseksi ja tiedonkulun varmistamiseksi. Potilaalle järjestetään hänen tarvitsemansa sosiaali- ja terveydenhuollon palvelut.
Asiakkaan ja potilaan tiedonsaantioikeus ja osallisuus
Tiedonsaantioikeus on keskeinen asiakkaan ja potilaan oikeus (laki 785/1992, laki 812/2000). Rekisteröidyn oikeuksista tietoihinsa kerrotaan tarkemmin kappaleessa 2.11. kohdassa Tietosuojaperiaatteet ja rekisteröidyn oikeuksien toteutuminen.
Asiakkaan tiedonsaantioikeus
Sosiaalihuoltoa toteutettaessa on ensisijaisesti otettava huomioon asiakkaan toivomukset ja mielipide ja muutoinkin kunnioitettava hänen itsemääräämisoikeuttaan. 
Sosiaalihuollon henkilöstön on selvitettävä asiakkaalle hänen oikeutensa ja velvollisuutensa sekä erilaiset vaihtoehdot ja niiden vaikutukset samoin kuin muut seikat, joilla on merkitystä hänen asiassaan. Selvitys on annettava siten, että asiakas riittävästi ymmärtää sen sisällön ja merkityksen. Jos sosiaalihuollon henkilöstö ei hallitse asiakkaan käyttämää kieltä taikka asiakas ei aisti- tai puhevian tai muun syyn vuoksi voi tulla ymmärretyksi, on mahdollisuuksien mukaan huolehdittava tulkitsemisesta ja tulkin hankkimisesta. 
Sosiaalihuoltoa toteutettaessa on laadittava palvelu-, hoito-, kuntoutus- tai muu vastaava suunnitelma, jollei kyseessä ole tilapäinen neuvonta ja ohjaus tai jollei suunnitelman laatiminen muutoin ole ilmeisen tarpeetonta. 
Potilaan tiedonsaantioikeus
Potilasta on hoidettava yhteisymmärryksessä hänen kanssaan. Jos potilas kieltäytyy tietystä hoidosta tai hoitotoimenpiteestä, häntä on mahdollisuuksien mukaan hoidettava yhteisymmärryksessä hänen kanssaan muulla lääketieteellisesti hyväksyttävällä tavalla. 
Potilaalle on annettava selvitys hänen terveydentilastaan, hoidon merkityksestä, eri hoitovaihtoehdoista ja niiden vaikutuksista sekä muista hänen hoitoonsa liittyvistä seikoista, joilla on merkitystä päätettäessä hänen hoitamisestaan. Selvitystä ei kuitenkaan tule antaa vastoin potilaan tahtoa tai silloin, kun on ilmeistä, että selvityksen antamisesta aiheutuisi vakavaa vaaraa potilaan hengelle tai terveydelle. Terveydenhuollon ammattihenkilön on annettava selvitys siten, että potilas riittävästi ymmärtää sen sisällön. Jos terveydenhuollon ammattihenkilö ei osaa potilaan käyttämää kieltä taikka potilas ei aisti- tai puhevian vuoksi voi tulla ymmärretyksi, on mahdollisuuksien mukaan huolehdittava tulkitsemisesta. 
Asiakkaan ja potilaan osallisuus
Osallisuus on THL:n määritelmän mukaan osallisuutta omassa elämässä, osallisuutta yhteisöissä ja vaikuttamisen prosesseissa sekä osallisuutta yhteisestä hyvästä. Tämän määritelmän pohjalle on rakennettu Sata-alueen osallisuusohjelma, jossa määritellään käytännöt asukas-, asiakas- sekä henkilöstöosallisuuden toteutumiseksi. Osallisuusohjelma laaditaan valtuustokausittain. 
Osallisuustyö edistää organisaation sosiaalisen vastuullisuuden toteutumista. Osallisuuden käytäntöjen avulla voidaan lisätä organisaation veto- ja pitovoimaa, vähentää alueen asukkaiden terveyseroja ja ehkäistä syrjäytymistä. Osallisuuden kokemus on yhteydessä koettuun hyvinvointiin, terveyteen, toiminta- ja työkykyyn.
Asiakasosallisuudella tarkoitetaan vuorovaikutusta, asiakkaan/potilaan kuuntelemista ja hänen mahdollisuuttaan vaikuttaa omaan hoitoonsa tai palveluunsa. Sata-alueella asiakasosallisuuden toteuttamisen muotoja ovat mm. asiakaskokemukset, kokemusasiantuntijat, asiakasraadit, asiakaskyselyt, osallistava kirjaaminen, systeeminen työote, OLKA-toiminta (koordinoitua järjestö- ja vapaaehtoistoimintaa Satakunnan hyvinvointialue/asiointiopas/olka-toiminta), vertaistoiminta, hoidolliset ryhmät, asiakas- ja asukaskokoukset sekä järjestöyhteistyö. 
Lakisääteiset vaikuttamistoimielimet nuorisovaltuusto, vammaisneuvosto ja vanhusneuvosto kokoontuvat säännöllisesti kuulemaan ja käsittelemään omaan toimialueeseensa liittyviä asioita. Lisäksi vaikuttamistoimielimillä on mahdollisuus perustaa alatyöryhmiä valmistelemaan tiettyä asiakokonaisuutta tarvittaessa.
Potilaan saapuessa osastolle päivitetään potilaan/läheisen kanssa potilaan perustiedot. Potilaalta varmistetaan, saako häntä koskevia tietoja antaa omaiselle / läheiselle tai muulle mahdolliselle yhteyshenkilölle. Jokaisessa potilashuoneessa on osaston toiminnasta kertova esite.
Potilas on hoidon keskiössä. Potilas ja hänen niin halutessaan omainen/läheinen sekä hoitoon osallistuva henkilöstö laativat yksilöllisen, potilaan hoidon tarpeista lähtevän hoitosuunnitelman ensimmäisenä osastolle tulopäivänä. Potilasta ja/tai omaista haastatellaan hoitoa edeltäneestä voinnista, toimintakyvystä sekä mahdollisista kotiin annetuista palveluista. Potilaan toiveita huomioidaan hoidossa mahdollisuuksien mukaan. Tavoitteet laaditaan yhdessä potilaan ja hoitavan henkilöstön kanssa. 
Potilashoidossa toteutetaan potilaan toimintakykyä ylläpitävää ja kuntouttavaa työotetta. Hoitojakson aikana arvioidaan potilaan hoidon etenemistä ja tarvittaessa muutetaan hoitosuunnitelmaa yhdessä potilaan / omaisen ja hoitoon osallistuvan henkilöstön kesken. Jatkohoito suunnitellaan yhdessä potilaan kanssa hänen tarpeitaan vastaavaksi. Hoitohenkilökunta huolehtii potilaan tiedonsaannista jatkohoitoon liittyen.
Mikäli potilaan tilanne on siirtymässä saattohoitovaiheeseen, saattohoitopäätöksen tekee lääkäri ottaen huomioon potilaan ja omaisten mielipiteen sekä lääketieteelliset seikat. Päätöksestä keskustellaan potilaan ja hänen omaistensa/ läheistensä kanssa. Päätöstä tehtäessä pyritään toteuttamaan potilaan yksilölliset toiveet ja tarpeet. Omaisten ja läheisten läsnäolo saattohoitotilanteessa mahdollistetaan.
Mikäli potilas ei vointinsa tai sairautensa vuoksi kykene itse osallistumaan hoitoaan koskeviin päätöksiin, osallistetaan potilaan omaisia hoidon suunnitteluun. Jos omaisia ei ole, tekee päätökset lääkäri kuultuaan muita hoitoon osallistuvia potilaan parasta ajatellen.


Asiakkaan ja potilaan kohtelu
Asiakkaalla ja potilaalla on oikeus laadultaan hyvään sosiaali- ja terveydenhuoltoon ja hyvään kohteluun ilman syrjintää. Asiakasta ja potilasta on kohdeltava kunnioittaen hänen ihmisarvoaan, vakaumustaan ja yksityisyyttään.
Satakunnan hyvinvointialueen arvot ohjaavat potilaan hyvään ja inhimilliseen kohteluun. Kaikki potilaat kohdataan ihmisarvoisesti ja ystävällisesti sekä asiamukaisesti riippumatta potilaan taustasta tai diagnoosista.
Palvelun ja hoidon laatuun tai kohteluun liittyvät suulliset, kirjalliset ja sähköiset palautteet ja tyytymättömyys pyritään selvittämään ensisijaisesti avoimella keskustelulla osastolla. Palautteisiin annetaan pyydettäessä kirjallinen vastine, jossa kerrotaan, että palaute huomioidaan toimintaa kehitettäessä. Halutessaan palautetta voi antaa myös potilasasiavastaavalle, jonka aloittaa selvittelyn ja ohjaa palautteen käsittelyyn osastolla. Hoitohenkilökunta osallistuu Satakunnan hyvinvointialueen työntekijöilleen tarjoamaan koulutukseen liittyen potilaan hyvään kohtaamiseen.
Asiakkaan ja potilaan informointi hänen käytettävissään olevista oikeusturvakeinoista
Asiakkaita ja potilaita informoidaan heidän käytettävissään olevista oikeusturvakeinoista Sata-alueen internet sivuilla Satakunnan hyvinvointialue/asiointiopas/potilaan-oikeudet-ja-tietosuoja. Yksiköiden toimitiloissa ja omavalvontasuunnitelmissa on nähtävillä asiavastaavien yhteystiedot sekä jokaisen työntekijän velvollisuus on opastaa asiakkaita ja potilaita.

Jos potilas tai omainen kokee hoidossa tapahtuneen huomautettavaa, kuunnellaan palaute ja keskustellaan asiasta osastolla potilaan/omaisen kanssa. Potilaan kohteluun liittyviin palautteisiin puututaan ja ne käsitellään yhdessä henkilöstön kanssa sekä suunnitellaan kehittämistoimenpiteet. Työntekijöillä on mahdollisuus tehdä epäkohtailmoitus, mikäli havaitaan potilaan/asiakkaan epäasiallista kohtelua. Ilmoitukset käsitellään yksikössä, jota ilmoitus koskee.
Yleislääketieteen osastoilla on yleisissä tiloissa nähtävillä potilasasiavastaavan yhteystiedot, johon potilas tai omainen voi halutessaan olla yhteydessä kokiessaan tarvetta lisäselvitykseen.
Osastoilla on nähtävillä ilmoitus siitä, että lähtökohtaisesti osastot eivät vastaa kadonneista tavaroista. Tilanteessa, jossa potilas on kadottanut omaisuuttaan, ohjataan potilas tai omainen olemaan yhteydessä potilasasiavastaavaan korvausprosessin käynnistämiseksi. 
Jos potilas haluaa tarkistaa itsestään tehtyjä potilasasiakirjamerkintöjä, ohjataan hänet tekemään ilmoitus Suomi.fi -asioinnin kautta tai olemaan yhteydessä arkistoon. Vaihtoehtoisesti potilas voi tulostaa hyvinvointialueen www-sivuilta tietopyyntölomakkeen ja toimittaa tämän postitse arkistoon. 
Itsemääräämisoikeus
Itsemääräämisoikeus herättää monenlaisia ajatuksia ja tunteita. Se on moniulotteinen ja usein haastavakin asia. Itsemäärääminen on vastuunkantoa omasta itsestään sekä vapautta tehdä valintoja itseään koskevissa asioissa. On hyvin tärkeää, että asiakasta/potilasta tuetaan päätöksenteossa itsemääräämiskyvyn vahvistumiseksi. Tuki itsemääräämisoikeuden käyttämiseen on aina yksilöllistä. Erilaisten vaihtoehtojen ja mahdollisuuksien ymmärtäminen on tärkeää. 
Perustuslaissa turvataan jokaiselle perusoikeudet. Lähtökohta on, että henkilön perusoikeuksia voidaan rajoittaa vain laissa erikseen säännellyissä tilanteissa ja niin vähän kuin on välttämätöntä. Toimenpide on oltava eettisesti perusteltavissa ja se on suoritettava asiakkaan/potilaan itsemääräämisoikeutta kunnioittaen. Joissakin tilanteissa voidaan joutua rajoittamaan asiakkaan perusoikeuksia. Tällainen tilanne voisi olla esim. se, jos henkilön oma tai toisen henkilön terveys tai turvallisuus on uhattuna. Henkilökuntaresurssien puute ei oikeuta rajoitustoimenpiteiden käyttöön. Julkisen vallan on turvattava perusoikeuksien toteutuminen (laki 1889/39, laki 1992/78 ja laki 1999/731)
Sata-alueelle on laadittu Sote-johtaja Sari Rantasen hyväksymä toimintaohje, jonka avulla varmistetaan asiakkaiden ja potilaiden itsemääräämisoikeuden toteutuminen ja sen rajoittamista koskevat periaatteet ja konkreettisetiset menettelytavat. Toimintaohje Itsemääräämisoikeus ja rajoitustoimenpiteet Satakunnan hyvinvointialueen yksiköissä (Linkki ammattilaiselle, vaatii kirjautumisen) 
Potilaiden itsemääräämisoikeutta kunnioitetaan kaikessa toiminnassa eettisten ohjeiden mukaisesti. Potilasta hoidetaan yhteisymmärryksessä hänen kanssaan. Jos potilas kieltäytyy tietystä hoidosta tai hoitotoimenpiteestä, häntä on mahdollisuuksien mukaan hoidettava yhteisymmärryksessä hänen kanssaan muulla lääketieteellisesti hyväksyttävällä tavalla. Mikäli potilaalla on hoitotahto, on tämä huomioitava potilaan hoidossa.
Rajoittamistoimenpiteet suoritetaan turvallisesti ja potilaan ihmisarvoa kunnioittaen. Yleislääketieteen osastoilla potilaan itsemääräämisoikeutta saatetaan joutua rajoittamaan, jolloin toimenpiteiden taustalla on aina potilaan oma tai toisten turvallisuus. Osastojen henkilökunta on perehtynyt ja sitoutunut “Itsemääräämisoikeus ja rajoitustoimenpiteet Satakunnan hyvinvointialueen yksiköissä” -ohjeeseen ja noudattaa annettua ohjeistusta. Jokainen työntekijä kuittaa kirjallisesti, että on lukenut toimintaohjeen. 
Lakisääteiset palvelua koskevat suunnitelmat 
Sosiaali- ja terveydenhuollon järjestämislaki (612/2021) määrää, että hyvinvointialueiden on järjestettävä väestölle yhdenvertaiset, riittävät ja yhteen toimivat sosiaali- ja terveyspalvelut. 
Potilaan saapuessa osastolle vastaanottava hoitaja/lääkäri aloittaa hoitosuunnitelman laatimisen yhteistyössä potilaan ja / tai potilaan omaisten kanssa. Hoitosuunnitelma ohjaa potilaan hoitoa kohti yhdessä määritettyä tavoitetta (esimerkiksi kotikuntoisuus). Hoitosuunnitelmaa arvioidaan potilaan voinnin muutokset huomioiden koko hoitojakson ajan ja päivitetään tarvittaessa. 
Osastoilla kokoontuu viikoittain ja tarpeen mukaan useammin moniammatillinen tiimi, joka arvioi hoidon etenemistä ja päivittää hoitosuunnitelmaa potilasta ja/tai hänen omaistaan kuultuaan. 
Asiavastaavien tehtävät ja yhteystiedot
Asiavastaava toimii tehtävässään asiavastaavalain 739/2023 mukaisesti riippumattomasti ja puolueettomasti. Hän ei tee päätöksiä eikä voi muuttaa niitä. Asiavastaava ei ota kantaa lääketieteelliseen hoitoon. (Potilasasiavastaava ja sosiaaliasiavastaava - Satakunnanhyvinvointialue) 
Sosiaaliasiavastaava
Satasairaala
Sairaalantie 3
28500 PORI
Puh. 044 7079132
sosiaaliasiavastaava@sata.fi
Sosiaaliasiavastaavan tehtävänä on:
· Neuvoa asiakkaita sosiaalihuollon asiakaslain (812/2000) ja varhaiskasvatuslain (540/2018) soveltamiseen liittyvissä asioissa.
· Neuvoa ja avustaa sosiaalihuollon asiakaslain 23 § mukaisen muistutuksen tekemisessä sekä neuvoa ja avustaa varhaiskasvatuslain 54 §:ssä tarkoitetun muistutuksen tekemisessä.
· Neuvoa, miten kantelu, oikaisuvaatimus, valitus, vahingonkorvausvaatimus tai muu asiakkaan sosiaalihuollon tai varhaiskasvatuksen oikeusturvaan liittyvä asia voidaan panna vireille toimivaltaisessa viranomaisessa.
· Tiedottaa asiakkaan oikeuksista.
· Koota tietoa asiakkaiden yhteydenotoista ja seurata asiakkaiden oikeuksien ja aseman kehitystä sekä
· toimia muutenkin asiakkaan oikeuksien edistämiseksi ja toteuttamiseksi.
Potilasasiavastaavat
Satasairaala
Sairaalantie 3
28500 PORI
Puh. 02 627 6078 
potilasasiavastaava@sata.fi 
Potilasasiavastaavan tehtävänä on:
· Neuvoa potilaita potilaslain (785/1992) soveltamiseen liittyvissä asioissa.
· Neuvoa ja tarvittaessa avustaa potilasta tai potilaan laillista edustajaa, omaista tai muuta läheistä potilaslain 10 §:ssä tarkoitetun muistutuksen tekemisessä.
· Neuvoa, miten kantelu, oikaisuvaatimus, valitus, vahingonkorvausvaatimus, potilas- tai lääkevahinkoa koskeva korvausvaatimus tai muu potilaan terveydenhuollon oikeusturvaan liittyvä asia voidaan panna vireille toimivaltaisessa viranomaisessa.
· Tiedottaa potilaan oikeuksista.
· Koota tietoa potilaiden yhteydenotoista ja seurata potilaiden oikeuksien ja aseman kehitystä sekä
· toimia muutenkin potilaan oikeuksien edistämiseksi ja toteuttamiseksi.
Yhteystietolinkki Potilasasiavastaava ja sosiaaliasiavastaava - Satakunnanhyvinvointialue
[bookmark: _Hlk120538480][bookmark: _Toc224041723]2.4 Muistutusten käsittely
Hoitoon tai palvelun laatuun taikka saamaansa kohteluun tyytymättömällä potilaalla/asiakkaalla on lakiin perustuva oikeus tehdä muistutus (Satakunnan hyvinvointialue/asiointiopas/potilaan-oikeudet-ja-tietosuoja). Muistutuksen voi tehdä tarvittaessa myös potilaan/asiakkaan laillinen edustaja, omainen tai läheinen. Muistutus pitää tehdä pääsääntöisesti kirjallisesti, mutta erityisestä syystä sen voi tehdä myös suullisesti. Muistutuksen vastaanottajan eli vastuualuejohtajan on käsiteltävä asia ja annettava siihen kirjallinen, perusteltu vastaus kohtuullisessa ajassa. Muistutus hoidosta tai palvelusta -lomake löytyy Sata-alueen internet -sivustolta (muistutuslomake).
Potilasasiavastaava/sosiaaliasiavastaava antavat tarvittaessa lisätietoja muistutuksen tekemiseen liittyen.
Muistutus lähetetään Satakunnan hyvinvointialueen kirjaamoon, Sairaalantie 3, 28500 PORI tai kirjaamo@sata.fi
Yleislääketieteen osastolle tulevat muistutukset ohjataan kyseessä olevaan yksikön lääketieteen ja/tai hoitotyön edustajille. Muistutukset otetaan aina vakavasti ja ne käsitellään viiveettä. Jos muistutuksessa tulee esille epäkohta tai puute, joka vaatii toiminnan kehittämistä tai muuttamista, asia käsitellään yksikössä. Yhdessä etsitään keinoja toiminnan kehittämiseksi. Tarvittaessa asia viedään ylemmälle taholle vastuualuejohtajan kautta. 
[bookmark: _Toc224041724]2.5 Henkilöstö
[bookmark: _Toc149034021][bookmark: _Toc31100000][bookmark: _Toc45556461][bookmark: _Toc69238455][bookmark: _Toc145511906]
Määrä, rakenne ja riittävyys sekä sijaisten käytön periaatteet


Vuoden 2025 henkilöstökertomuksen mukaan Sata-alueella työskenteli 10786 henkilöä, joista 78 % oli vakituisia työntekijöitä:

· Eniten työntekijöitä oli erityis- ja sairaalapalveluiden toimialueella,
3246 henkilöä.
· Vähiten työntekijöitä oli pelastuslaitoksella, 219 henkilöä ja hyvinvointialueen hallinnossa 164 henkilöä.
· Ikääntyneiden palveluissa työskenteli 3189 henkilöä.
· Aikuisten palveluissa työskenteli 1825 henkilöä.
· Lasten, nuorten ja perheiden palveluissa työntekijöitä oli 798 henkilöä.
· Konsernipalveluissa työskenteli 1345 henkilöä.

Henkilöstölle: Henkilöstökertomus 2025 (linkki ammattilaisille, vaatii kirjautumisen IMS)
Vastuualueen henkilöstön määrä ja rakenne 
Vastuualueella osastotyössä vakinaisen henkilökunnan määrää tarkastellaan potilaspaikkamäärän vähennysten myötä. Määräaikaiset työntekijät sijaistavat vakinaisen henkilön poissaoloa. Yksikön potilaiden määrä ja hoitoisuus ohjaa hoitotyön mitoitusta eri osastoilla. Osastonhoitaja ja virka-ajan ulkopuolella vuorovastaava sairaanhoitaja seuraa hoitotyön resurssin riittävyyttä ja optimaalista käyttöä päivittäin työvuorokohtaisesti ja tekee tarvittaessa muutoksia henkilöstöresurssiin.
 
Ikääntyneiden toimialueen kotihoito ja kotona asumista tukevat palvelut- vastuualue järjestää lääkäripalvelun myös ympärivuorokautisen palveluasumisen ja yleislääketieteen osastojen vastuualueella. Yleislääketieteen osastoilla on jokaisella kaksi lääkäriä, jotka työskentelevät osastolla arkisin virka-aikana. Virkalääkäreiden lisäksi yleislääketieteen osastoilla on muutaman ostopalvelulääkärin tarve. 


Osastojen hoitohenkilökuntarakenne ja määrään tehdään muutoksia sitä mukaa kun osastojen potilaspaikkamääriä vähennetään kesän 2026 aikana. Tavoitteena on, että jokaisella osastolla hoitajamitoitus tulee olemaan vähintään 0,86. 
Osastojen hoitohenkilökunnan ammattirakenne ja -nimikkeet vaihtelevat eri osastoilla jonkin verran toisistaan. Lisäksi osastoilla työskentelevät lääkärit, ylilääkärit, fysioterapeutit, toimintaterapeutti, osastonsihteerit, laitoshuoltajat ja lisäksi joillakin osastoilla farmaseutti. Sairaalapastori/ sairaalasielunhoitaja käy tarvittaessa osastoilla.

Sijaisten käytön periaatteet 
Sata-alueen urapalvelut julkaisee työpaikkailmoituksia sisäisessä intrassa (Satasessa) ja internetissä.

Toimialueet voivat palkata henkilöitä sijaisuuksiin myös suoraan sopimalla 
tai Sotender-sovelluksella. Lue lisää: Sovellus sijaisten hankintaan (Sotender). (Linkki ammattilaisille, vaatii kirjautumisen, IMS.)

Päätöksen henkilöstövalinnasta tekee sijaisuuksissa esihenkilö, vakituisissa työsuhteissa päällikkö.

Sata-alueelle on laadittu rekrytoinnin käsikirja, johon on koottu rekrytointia koskevien lakien ja asetusten asiasisältöjä sekä Sata-alueen hallinnollisia toimintatapaohjeita (Rekrytoinnin käsikirja (Linkki ammattilaiselle, vaatii kirjautumisen IMS)


Vuokratyö ja alihankinta
Lääkäripalvelua tuotetaan osittain ostopalveluna.
Sosiaali- ja terveydenhuollon ammattioikeudet ja kielitaito

Sosiaali- ja terveydenhuollon ammattioikeudet varmistetaan rekrytoinnin yhteydessä tarkistamalla sosiaali- ja terveydenhuollon ammattihenkilöiden ammattioikeuksia koskevat rekisteritiedot (esimerkiksi JulkiTerhikki, JulkiSuosikki, rikosrekisteri), tutkintotodistukset sekä muut kyseiseen tehtävään vaadittavat luvat ja todistukset esimerkiksi valtionhallinnon kielitutkinto tai yleinen kielitutkinto).

Lue lisää: Ulkomaalaisen työntekijän palkkaaminen (Linkki ammattilaisille, vaatii kirjautumisen, IMS)

Lue lisää: Rekrytoinnin käsikirja (Linkki ammattilaisille, vaatii kirjautumisen, IMS)

[bookmark: _Toc149034022][bookmark: _Toc45556465]

Koulutus, osaaminen ja ammattitaito 
[bookmark: _Toc149034023][bookmark: _Toc45556466]
Osaava henkilöstö on lähtökohta vaikuttavien palveluiden toteuttamiselle.
Esihenkilön tehtävänä on varmistaa henkilöstön nykyinen ja tuleva osaaminen palvelujen toteuttamiseksi. Osaamista kehitetään muun muassa:

· sisäisellä ja ulkoisella koulutuksella,
· perehdytyksellä,
· mentoroinnilla,
· työkierrolla,
· simulaatio-oppimisella,
· verkkokoulutuksilla.

Sata-alueen osaamisen kehittäminen perustuu koulutussuunnitelmaan (Linkki ammattilaiselle, vaatii kirjautumisen, IMS), jonka laativat vuosittain henkilöstön kehittämispalvelut yhdessä toimialueiden, professiojohtajien sekä TKIO:n kanssa.
	
Lisätietoa: Oppimisen ja osaamisen kompassista (Linkki ammattilaiselle, vaatii kirjautumisen, Satanen) 
 

Perehdyttäminen, ammattitaidon ylläpito ja täydennyskoulutus


Suunnitelmallinen ja laadukkaasti toteutettu perehdytys lisää rekrytoinnin onnistumista. Työturvallisuuslaki (738/2002) velvoittaa, että työntekijä perehdytetään riittävästi työtehtäviin, työympäristöön sekä työssä käytettäviin välineisiin ennen uuden työn aloitusta sekä työtehtävien tai -välineiden muuttuessa. Esihenkilö vastaa, että perehdytys toteutetaan suunnitellusti.

Sata-alueella perehdytys sisältää:

· henkilökohtaisen perehdytyssuunnitelman
· perehdytystä kasvokkain
· verkkokursseja
· itseopiskelumateriaaleja
· seurantakeskustelun
· sähköisen palautteen perehdyttäjälle

Satasen Perehdytys-sivuilta (Linkki ammattilaisille.)

Työnantaja mahdollistaa täydennyskoulutukset. Esihenkilö vastaa yksikkönsä koulutuksista ja koulutusmäärärahojen riittävyydestä, pätevyysvaatimuksista ja työelämäkeskustelujen järjestämisestä.

Esihenkilö huolehtii myös koulutuksessa saavutetun tiedon jakamisesta työpaikalla.

Lue lisää Koulutusohjeesta. (Linkki ammattilaisille, vaatii kirjautumisen, IMS.)

Henkilöstö saa lisätietoa koulutuksista Talentin koulutuskalenterista, linkki Satasessa.

Laki terveydenhuollon (1994/559, §18) ammattihenkilöistä velvoittaa ammattihenkilöitä ylläpitämään ja kehittämään ammattitaitoaan, sekä velvoittaa työnantajaa luomaan edellytykset sille, että ammattihenkilöt voivat osallistua täydennyskoulutuksiin. 
Säännöllisesti toteutetuilla koulutuksilla taataan potilaiden turvallinen hoito osastoilla (mm. hätätilapotilaan tunnistaminen ja elvytysosaaminen -koulutus, lääkelupa, alkusammutuskoulutus). Näiden lisäksi yleislääketieteen osastojen työntekijöitä velvoitetaan suorittamaan tietyt verkkokurssit (mm. infektioiden torjunta, työntekijätaidot, turvallisuuskoulutus) riittävän osaamisen varmistamiseksi.
Henkilöstön koulutustarpeita kartoitetaan vastuuyksikkötasoisesti vuosittain ja koulutuksia järjestetään sen mukaan, mille osaamisalueelle koetaan tarvittavan lisää osaamista. Esihenkilö seuraa Talentti- järjestelmästä pätevyyden antavien koulutusten suorittamismerkintöjä sekä mahdollistaa tarvittaessa työntekijälle riittävän ajan koulutuksen suorittamiseen. Esihenkilö keskustelee työntekijöiden kanssa muun muassa kehityskeskustelussa työntekijän osaamistarpeista sekä tarvittaessa ohjaa työntekijän lisäkoulutukseen. Koulutustarpeisiin pyritään vastaamaan organisaation sisäisillä koulutuksilla sekä verkkokurssitarjonnalla. 

Sote-alan opiskelijoiden oikeus työskennellä tilapäisesti
Työnantaja arvioi

· opiskelijan valmiudet ja edellytykset suoriutua tarjotuista tehtävistä
· onko opiskelijan kielitaito riittävä, jos hänen äidinkielensä ei ole suomi.

Opiskelijalle nimetään kirjallisesti ohjaaja, joka työskentelee samassa yksikössä. 

Sata-alue varmistaa nämä asiat myös vuokrafirman kautta tulevien 
opiskelijoiden kohdalla. 

Lue lisää: (Sosiaali- ja terveydenhuollon opiskelijana työskentely - Lupa- ja valvontavirasto)

Jos opiskelijan työtehtäviin kuuluu lääkehoitoa, siitä ohjeistetaan erikseen: LOVe opiskelijat (Linkki ammattilaiselle, vaatii kirjautumisen, IMS)

Työntekijän perehdytys koostuu kuudesta osa-alueesta: henkilökohtainen perehdytyssuunnitelma, itseopiskelumateriaali (Moodlessa), kasvokkain tapahtuva perehdytys, verkkokurssit, seurantakeskustelut sekä perehdytyksen sähköinen palaute. Yleisperehdytys on esihenkilön vastuulla. Työyksikkökohtainen perehdytysmateriaali on olennaisin osa yksikön työskentelyyn perehtymistä. Perehtymiseen varataan riittävästi aikaa. Lisäksi nimetään vuorokohtaisesti perehdytyksen vastuuhenkilö.
Satakunnan hyvinvointialueella on määritetty opintopisterajat opiskelijan työskentelylle. Esihenkilö tarkistaa opiskelijan opintosuoritusotteen ennen opiskelijan palkkaamista työsuhteeseen. Yleislääketieteen osastoilla on käytetty seuraavia opintopisterajoja sairaanhoitaja-/terveydenhoitajaopiskelijoiden kohdalla: 60–139 op voi työskennellä lähihoitajan tehtävissä, 140 op tai enemmän voi työskennellä rajoitetuin oikeuksin sairaanhoitajana. Opiskelijan on suoritettava yksikkökohtaisesti määritellyt lääkehoidon osaaminen verkossa –kurssin osiot ja tentit sekä annettava näytöt määräaikaista lääkehoitolupaa varten. 
Nimikesuojattuja ammattihenkilöitä osastoilla ovat lähihoitajat. Lähihoitajan opinnoista tulee olla suoritettuna 2/3, jotta voi toimia lähihoitajan sijaisena.  
Sekä sairaanhoitaja- että lähihoitajaopiskelijalle määritellään hänen tehtävänsä, vastuunsa, toiminnan rajat ja muut velvoitteet. Opiskelijalle nimetään kirjallisesti yksikön työvuoroluetteloon ohjaaja jokaiseen työvuoroon. Opiskelija perehdytetään samojen periaatteiden mukaan kuin muutkin työntekijät.

Henkilöstön työskentelyn asianmukaisuuden seuranta 
Jokainen työntekijä vastaa omasta toiminnastaan työpaikalla. Toiminta pitää olla ammatillista ja asiallista. Työnantaja huolehtii siitä, että työ ja toiminta ovat asianmukaisia. Esihenkilö tarkkailee työympäristöä, työyhteisöä ja työtapoja. Esihenkilö puuttuu ja ratkaisee poikkeavat ja puutteelliset tilanteet. 
Työnjohdolliset menettelyt Työnjohdollinen menettely (Linkki ammattilaisille, vaatii kirjautumisen, IMS) 
Työkykyä tuetaan työkyvyn tuki -ohjelman mukaisesti Työkyvyn tuki – ohjelma (Linkki ammattilaisille, vaatii kirjautumisen, IMS) 
 
Työyhteisön toimivuutta tuetaan Toimiva työyhteisö mallin avulla Toimiva työyhteisö -malli (Linkki ammattilaiselle, vaatii kirjautumisen, IMS)  
Rikostaustan selvittäminen

Lasten, iäkkäiden ja vammaisten henkilöiden kanssa työskentelevien rikosrekisteriote tarkistetaan rekrytoinnin yhteydessä. 

Lue lisää: Toimintaohje Rikosrekisteriote (Linkki ammattilaiselle, vaatii kirjautumisen, IMS)

[bookmark: _Toc45556464]Yleislääketieteen osastoilla ei edellytetä työntekijöiden rikostaustan selvittämistä.
[bookmark: _Toc224041725]2.6 Asiakas- ja potilastyöhön osallistuvan henkilöstön riittävyyden seuranta
Yleislääketieteen osastoille on määritetty yksikkökohtaisesti sujuvan ja laadukkaan toiminnan varmistamiseen tarvittava henkilöstömäärä perustuen yksikön luonteeseen. Laissa ei ole säädetty mitoituksesta näitä osastoja koskien. Sijaistarpeen ilmaantuessa joko osastonhoitaja tai vuorovastaava arvioi sijaistarpeen. Mahdollisuuksien mukaan hyödynnetään myös toisten yleislääketieteen osastojen henkilökuntaa, jos jollain osastolla on tilapäisesti pienempi resurssitarve. Henkilöstön riittävyys turvataan varahenkilöstön ja Sotender –keikkasovelluksen avulla. Tarvittaessa osaston oma henkilökunta voi tehdä ylimääräisiä työvuoroja, ellei henkilöstötarpeita saada täytettyä muilla keinoin. Satakunnan hyvinvointialueella on käytössä henkilökunnan hälytysrahakorvaus.  
[bookmark: _Toc224041726]2.7 Monialainen yhteistyö ja palvelun koordinointi
Sosiaali- ja terveydenhuollon ammattilaisilla on lainsäädännön määrittämä velvollisuus tehdä monialaista yhteistyötä potilaan tai asiakkaan palveluntarpeen arvioinnissa sekä palveluiden antamisessa. Monialainen yhteistyö toteutetaan asiakkaan tai potilaan suostumuksella ja palvelujen tulee muodostaa asiakkaan tai potilaan etujen mukainen kokonaisuus. 
Kirjallista tiedonkulkua tehostetaan mm. suullisen raportin keinoin. Tiedonkulkua parantaa Satakunnan hyvinvointialueella käytössä oleva yhtenäinen potilastietojärjestelmä Yhteisesti sovittuja kirjaamisen periaatteita noudatetaan. Osastoilla on käytössä hoitokertomuksen mallipohjat, jotka ohjaavat yhdenmukaiseen kokonaisvaltaiseen kirjaamiseen ja mahdollistavat turvallisen potilassiirron ja/tai kotiutuksen.
Hoitohenkilöstö suunnittelee ja järjestää potilassiirtoja ja kotiutuksia yhteistyössä potilaan, omaisten ja muiden vastuu- ja toimialueiden henkilöstön kanssa. Tiivistä yhteistyötä tehdään ikääntyneiden palveluohjauksen kanssa. Uoma on sähköinen järjestelmä, jonka avulla välitetään potilaiden siirtotarve hyvinvointialueen yksiköiden välillä. Yhteistyötä tehdään potilassiirtojen osalta myös hyvinvointialueen ulkopuolelle, esim. TYKS, TAYS. 


[bookmark: _Toc224041727]2.8 Toimitilat ja välineet mukaan lukien toimintaympäristö

Konsernipalveluihin kuuluva tekniset palvelut vastuualue järjestää muille toimialueille teknisiä asiantuntija- ja tukipalveluita toimien hyvinvointialueen sisäisenä palvelutuottajana. Vastuualueen palveluiden piiriin kuuluvat
• Käyttö- ja kunnossapito
• Toimitilajohtaminen 
• Rakennuttaminen ja hankekehitys 
• Ateriapalvelut 
• Puhtauspalvelut 
• Ympäristö ja kestävä kehitys 
Tekniset palvelut huolehtii toimialueiden tarpeiden perusteella osaltaan hyvinvointialueen omaisuuden; maa-alueiden, rakennusten, tilojen, järjestelmien sekä laitteiden tarkoituksenmukaisen, turvallisen ja taloudellisesta käytön edellytyksistä, sekä vastaa lääkinnällisten laitteiden ammattimaisen käytön velvoitteista ja ylläpitää lain ja toiminnan edellyttämiä laiterekistereitä. Tekniset palvelut vuokraa sekä vastaanottaa tilat hyvinvointialueen käyttöön, ja luovuttaa ne vuokraa vastaan toimialojen käyttöön. 
Konsernipalvelujen toimialueen toimintasääntö 


Toiminnassa käytettävät toimitilat, mukaan lukien toimintaympäristö sekä niiden turvallisuus, turvallinen käyttö ja soveltuvuus tarkoitukseensa

Sata-alue omistaa 57 rakennusta ja kesällä 2021 voimaan tulleen voimaanpanolain mukaan kuntien sote- ja pelastustoimen järjestämiseen liittyvät sopimukset, sisältäen vuokrasopimukset, siirtyivät hyvinvointialueille 1.1.2023 alkaen. Kunnilta ja kuntayhtymiltä siirtyi sata-alueelle 435 rakennusta, jotka toimivat sote- ja pela toiminnassa. Kiinteistön omistaja vastaa rakennuksen soveltuvuudesta harjoitettavaan toimintaan sen käyttötarkoituksen mukaisesti. 

Yleislääketieteen osastot on sijoitettu sairaalatoimintaan tarkoitettuihin tiloihin. Osastoille on määritelty tietyt potilaspaikkamäärät, jotka tarvittaessa voidaan ylittää ruuhkatilanteissa väliaikaisesti. Osastojen käytössä on erilliset lääkehuoneet. Osassa lääkehuoneista on kameravalvonta. Lääkehuoneisiin kulku on rajoitettu työtehtävän mukaan. 

Välineet sekä niiden turvallisuus, turvallinen käyttö ja soveltuvuus tarkoitukseensa
Osastoilla on potilaiden hoidossa ja kuntoutuksessa käytettäviä apuvälineitä, joiden kunnossapidosta käyttäjät huolehtivat. Sairaalasänkyjen huollosta vastaa apuvälinelogistiikka.
 
Lähes kaikilla yleislääketieteen osastoilla hoitajilla on käytössä Lifecareen integroitu Medanets- mobiilisovellus. Sovelluksen avulla pystytään potilaan vierellä tarkastelemaan ja tallentamaan potilaan tietoja potilastietojärjestelmään reaaliaikaisesti. Medanets-mobiilisovelluksen käyttöönotto laajenee koskemaan kaikkia ikääntyneiden toimialueen yleislääketieteen osastoja vuoden 2026 aikana. 


Toimitiloille tehdyt tarkastukset sekä myönnetyt viranomaishyväksynnät ja luvat
Toimintayksikössä suoritetaan pelastusviranomaisen toimesta palotarkastus 12/24/36kk välein. Palotarkastusvälin määrittää pelastuslaitos. Palotarkastuksessa on hyvä olla mukana toimintayksikön edustaja, tarkastuksen aikana heränneisiin kysymyksiin pelastusviranomainen antaa ohjausta ja neuvontaa.
Pelastuslain mukaan jokaisessa toimintayksikössä tulee olla voimassa oleva pelastussuunnitelma, jota päivitetään kerran vuodessa tai toimintojen muuttuessa. Toimintayksikön suunnitelma voi olla osa kiinteistön yhteistä suunnitelmaa, esimerkiksi sotekeskuksen pelastussuunnitelmaa.
Lisäksi jokaisesta ympärivuorokautisesta, ja osasta päiväaikaista toimintaa tuottavista yksiköistä pitää laatia poistumisturvallisuusselvitykset A- ja B. Näiden päivitys tapahtuu 3 vuoden välein, tai toiminnan muuttuessa. Selvityksen allekirjoittaa toimintayksikön esihenkilö ja hyväksyy vastuualuejohtaja. Kyseiset päivitykset tullaan sijoittamaan turvallisuuden vuosikelloon tehtäväksi.

Into-kartoitukset (infektioiden torjunta) koordinoi hygieniahoitaja. Hyvinvointialueen valvontayksikkö tekee myös tarkastuksia osastoilla. Tarkastuksiin ja kartoituksiin osallistuu työvuorossa olevaa osaston henkilökuntaa.



	Osasto
	Palotarkastus 
	Into-kartoitus 
	Valvontakäynti (Sata-alueen valvontayksikkö) 

	Pori 1  
	8.3.2024 
	6.10.2025 
	21.10.2025 

	Pori 4 
	8.3.2024 
	10.12.2025 
	27.2.2024 

	Pori 5  
	8.3.2024 
	 24.6.2025 
	24.3.2026 

	Pori 6 
	8.3.2024 
	14.4.2025 
	8.11.2023 

	Kankaanpää 
	14.5.2025 
	7.5.2025 
	5.4.2024 

	Eura   
	11.6.2025 
	8.9.2025 
	23.4.2026 

	Huittinen  
	14.3.2024 
	15.09.2025 
	25.3.2025 

	Rauma 1  
	3.10.2025 
	3.6.2025 
	14.05.2024 

	Rauma 2  
	7.5.2026 
	20.8.2025 
	7.8.2024 

	Rauma 3  
	7.5.2026 
	20.5.2025 
	1.4.2025 




Raporteissa esille tulleet kehittämissuositukset esihenkilö käy henkilöstön kanssa yhdessä läpi ja laaditaan kehittämistoimenpiteet, jotka otetaan käyttöön ja joita noudatetaan ja seurataan. 
Tarkastuksissa on esille tullut mm. Rauman osastojen ahtaat tilat ja Kankaanpään osaston vanhat kylpyhuonetilat. 

Mitkä ovat toimitilojen ja välineiden käyttöön liittyvät riskit
Sata-alueen Riskienhallinnan ohjeessa (Linkki ammattilaiselle, vaatii kirjautumisen)  ohjeistetaan toimintaympäristön ja sen muutosten jatkuvaan tarkasteluun ja kootusti vähintään puolivuosittain sekä ulkoisen, että sisäisen toimintaympäristön näkökulmasta. 
Mikäli toimitiloissa käytetään lääkinnällisiä laitteita (kohta 2.9) tulee niiden turvalliseen sijoitteluun kiinnittää huomiota (esim. muut lähellä olevat laitteet, staattinen sähkö, pistorasiat, jatkojohdot, paloturvallisuus, kosteus).
Rauman ja Kankaanpään osastojen tilat ovat ahtaat. Kaikissa potilashuoneissa ei ole WC-tilaa eikä kylpyhuonetta. Useita potilaita joudutaan sijoittamaan samaan huoneeseen, mikä aiheuttaa riskin erityisesti infektioiden leviämiselle. Potilaan yksityisyyden suojaa ei pystytä täysin turvaamaan usean hengen potilashuoneessa. Tällä hetkellä potilaiden sijoittelu on ajoittain haasteellista. Tilanteen mukaan potilaita sijoitetaan ylipaikoille ja toisaalta potilaspaikkamäärää joudutaan toisinaan vähentämään henkilöstöresurssin vuoksi. Suunnittelu uusien osastotilojen rakentamisesta Raumalle on käynnissä. Kankaanpään osaston osalta päätös peruskorjauksesta tai uudisrakentamisesta tehdään vuoden 2026 aikana.

Toimitilojen paloriskin hallintakeinona on osastoilla tehtävät sisäiset turvallisuuskävelyt vähintään kaksi kertaa vuodessa. Henkilökunta osallistuu alkusammutusharjoituksiin ja poistumisturvallisuusharjoituksiin. 
Hoitajakutsujärjestelmän toimimattomuus on riski. Osastoille on laadittu toimintaohje potilasturvallisuuden varmistamiseksi hoitajakutsun ollessa pois käytöstä ja ohjetta noudatetaan. 

Jokaiseen yksikköön on nimetty laiteturvallisuusvastaava, joka yhdessä osastonhoitajan kanssa koostaa/on koostanut yksikkönsä laitepassipohjan. Laitepassiin viedään käytössä olevat laitteet, vähintään korkean riskin lääkinnälliset laitteet, määritellään toimipisteen henkilöstölle vähimmäisosaamisvaatimukset sekä kriteerit osaamisen osoittamiseksi. 
 
Laitepassin avulla osastonhoitajat seuraavat henkilöstönsä laiteosaamista sekä yksilö- että yksikkötasolla. Osastonhoitaja huolehtii, että lääkinnällisiin laitteisiin liittyvien turvallisuustiedotteiden edellyttämät toimenpiteet ovat välittyneet käyttäjille ja toimenpiteet toteutettu. 

Toimitilojen ylläpitoa, huoltoa sekä epäkohtailmoituksia ja tiedonkulkua koskevat menettelyt
Jokainen työntekijä, joka havaitsee epäkohdan tai huollon tarpeen, on velvoitettu ilmoittamaan asiasta. 
· HaiPro-ilmoitukset. Satanen intranet
· Simppeli-ilmoitukset. Satanen intranet
· Epäkohtailmoitukset suoraan esihenkilölle
· 2M-IT- palveluportaali. Satanen intranet.

Toimitilojen ylläpito ja huolto

Kunnilta ja kuntayhtymiltä siirtyneissä sopimuksissa ylläpito- ja huolto on määritelty vastuujakotaulukoissa. Sata-alueen omistamissa kohteissa ylläpidosta ja huollosta vastaa konsernipalveluihin kuuluva tekniikka. Satasessa linkki ilmoituksia varten, vuokratilat ja omistetut tilat. 
Satasen sivuilta Toimitilajohtaminen - tilahallinta ja vuokratilat (Linkki ammattilaiselle)

Pelastussuunnitelmat laaditaan rakennuskohtaisesti. Jokaisella osastolla laaditaan poistumisturvallisuusselvitys, joka talletetaan IMS:iin. Poistumisturvallisuusselvitykset käydään läpi osastopalavereissa ja ne päivitetään vähintään kolmen vuoden välein tai toiminnan/tilojen muuttuessa. 
Jokainen työntekijä osallistuu alkusammutuskoulutukseen vähintään viiden vuoden välein. Lisäksi jokaiselle työyksikölle suositellaan säännöllisiä omatoimisia palo- ja poistumisturvallisuusharjoituksia.
Toimitilaturvallisuuden eri osa-alueita seurataan osana säännöllisesti toteutettavia työyksiköiden työturvallisuuskierroksia.
Esihenkilöt (osastonhoitajat, lääkäreiden esihenkilöt) ohjeistavat, mahdollistavat ja seuraavat henkilö- ja paloturvallisuuskoulutuksien suorittamista sekä yksikkökohtaisten harjoitusten toteutumista.

[bookmark: _Toc224041728]2.9 Lääkinnälliset laitteet, tietojärjestelmät ja teknologian käyttö 
[bookmark: _Toc149034014]Lääkinnälliset laitteet
Lääkinnällisiä laitteita, välineitä ja tarvikkeita ovat esimerkiksi 
· sairaalasängyt 
· vaihtuvapaineiset patjat 
· instrumentit 
· apuvälineet 
· verenpainemittarit 
· katetrit 
· ohjelmistot ja sovellukset, jotka auttavat sairauksien seurannassa tai diagnosoinnissa, kuten Lifecare Hoidon seuranta.  
Lääkinnällisiä laitteita, välineitä ja tarvikkeita käyttävät ammattimaiset käyttäjät ja asiakkaat. 
Sata-alueella käytetään vain lääkinnällisiä laitteita, välineitä ja tarvikkeita, jotka ovat lain (719/2021) ja EU:n asetuksen (EU/2017/745 ja EU/2017/746) mukaisia. 
Lääkinnälliset laitteet tilataan yhteisistä keskitetyistä järjestelmistä, kuten Birgitasta tai Effectorista. Kun laite saapuu, se tarkastetaan ennen käyttöönottoa ja rekisteröidään seurantajärjestelmiin. Laitteeseen sijoitetaan tarra, jonka avulla sen voi jäljittää. 
Lääkinnällisten laitteiden käyttö vaatii laiteosaamista (laki lääkinnällisistä laitteista 719/2021). Ammattimainen käyttäjä vastaa: 
· laitteiden turvallisen käytön riittävästä osaamisesta 
· käyttöohjeen mukaisesta käytöstä  
· laitteiden ylläpidosta valmistajan ohjeiden mukaan, esimerkiksi puhdistamisesta, kalibroinnista ja määräaikaishuoltojen tilaamisesta 
· vaaratilanneilmoitusten tekemisestä. 
Laiteosaaminen osoitetaan digitaalisella laitepassilla (Linkki ammattilaisille, vaatii kirjautumisen, IMS) 
Sata-alueelle on nimetty kaksi henkilöä, jotka vastaavat siitä, että ammattimaiset käyttäjät noudattavat laissa asetettuja vaatimuksia. Lisäksi jokaisessa yksikössä tulee olla yksi tai useampi laiteturvallisuusvastaava. 
Laitteiden säännöllisen huollon ja tarvittaessa korjauksen tilaaminen on yksikön vastuulla. Lue lisää Lääkinnällisten laitteiden huolto-ohje (Linkki ammattilaiselle, vaatii kirjautumisen, IMS). Instrumentit huolletaan Välinehuollon toimipisteessä. 
Jos laite aiheuttaa vaaratilanteen, siitä tulee ilmoittaa laitteen valmistajalle tai edustajalle. Lisäksi tehdään Fimean vaaratilanneilmoitus HaiPro- tai Effector-järjestelmän kautta.  
Jos asiakkaan hoidossa tulee vaaratapahtuma tai läheltä piti-tilanne, jossa on mukana lääkinnällinen laite, pitää tehdä ilmoitus HaiProon tai Effectoriin. 
Lue lisää: Ohje Lääkinnällisen laitteen vaaratilanneilmoitus (Linkki ammattilaiselle, vaatii kirjautumisen, IMS)  
Laiteturvallisuussuunnitelma (Linkki ammattilaiselle, vaati kirjautumisen, IMS)
Fimea antaa viranomaisohjeet, jotka koskevat lääkinnällisiä laitteita. 

Tietojärjestelmät ja teknologian käyttö
Esihenkilö vastaa siitä, että työntekijä on tietoinen ajantasaisista ohjeista ja toimii niiden mukaisesti. Uusista versiopäivityksistä ja ohjeista tiedotetaan Satasessa, ja oppaat pidetään ajan tasalla. Ajantasaisten ohjeiden tallentamisesta IMS-järjestelmään vastaavat ICT-vastuualue ja järjestelmienpääkäyttäjät tai vastuuhenkilöt. Käyttäjäohjeiden tuottaminen ja päivittäminen on järjestelmätoimittajan vastuulla. Ohjeista ilmenee viimeisin päivitysajankohta.
Hyvinvointialueen käytössä olevat tietojärjestelmät ovat kuvattu tiedonhallintamallin tietojärjestelmärekisteriin. Mallissa ylläpidetään kaikkia kriittisiä tietoja ja niiden päivittämiseen on sovittu erillinen hallintavastuu ICT-vastuualueelle, joka vastaa hankinnoista ja käytöstä. Lupa- ja valvontaviraston tietojärjestelmäluokittelu on sisällytetty rekisteriin.
Hyvinvointialueen tietosuojan ja tietoturvan ohjausryhmä on päivittänyt ja hyväksynyt 13.6.2025 asiakastietolain mukaisen tietoturvasuunnitelman (THL:n määräys 3/2024). Tietoturvasuunnitelma ei ole julkinen asiakirja, siitä voi pyytää lisätietoja 
sähköpostitse tietosuoja@sata.fi. 
Tietoturvasuunnitelma ei sisällä yksityiskohtaisia toimintaohjeita. Sen sijaan yksiköt noudattavat tietoturvasuunnitelman perusteella laadittuja tietoturvan ja tietosuojan toimintaohjeita. 
Keskeiset ohjeet löytyvät henkilöstölle tarkoitetusta IMS-järjestelmästä:
Yhteiset dokumentit Satakunnan hyvinvointialue > Tietosuoja ja tietoturva > Ohjeet (Tietosuoja ja tietoturva).
Lue lisää:	
· Huoneentaulu - Tietoturvallisen työskentelyn ohjeet (Linkki ammattilaisille, vaatii kirjautumisen, IMS)
· Huoneentaulu - Henkilö- ja asiakastietojen käsittelyn periaatteet
(Linkki ammattilaisille, vaatii kirjautumisen, IMS)
· Satakunnan hyvinvointialueen dokumenttien käsittely- ja tallennusohje (Linkki ammattilaisille, vaatii kirjautumisen, IMS)
· Tietosuojajäteohje työntekijöille (Linkki ammattilaisille, vaatii kirjautumisen, IMS)

Ostopalveluissa ja tietojärjestelmähankinnoissa vaaditaan hyvinvointialueen tietoturvavaatimusten täyttymistä sekä rekisterien ja henkilötietojen käsittelyn lainmukaisuutta osana sopimushallintaa. 
Hankinnasta vastaava viranhaltija huolehtii että, sopimuksiin liitetään tietosuoja-asetus GDPR:n mukainen henkilötietojen käsittelysopimus ja tietoturvavaatimukset sopimusliite. 
Lue lisää: Hankintojen tietoturvavaatimukset (Linkki ammattilaisille, vaatii kirjautumisen, IMS)
Vastuualuejohtaja ja yksiköiden esihenkilöt huolehtivat, että henkilöstö toimii häiriötilanteissa näiden ohjeiden mukaan: 
· Henkilöstö ilmoittaa tietojärjestelmiin kohdistuvista häiriöistä ensisijaisesti 2M-IT palvelukanavan kautta. Lue lisää: Palvelupyynnön tai häiriöilmoituksen tekeminen 2M-IT:lle (Linkki ammattilaisille, vaatii kirjautumisen, IMS)
· Poikkeamista tai häiriöistä tehdään tarvittaessa HaiPro-ilmoitus. Lue lisää: Tietoturvailmoituksen tekeminen ja käsittely, HaiPro (Linkki ammattilaisille, vaatii kirjautumisen, IMS)
· ICT-palvelut huolehtivat mahdollisista ilmoituksista valvoville viranomaisille kuten LVV, Fimea tai Kyberturvallisuuskeskus.


Teknologian soveltuvuuden, asianmukaisuuden ja turvallisuuden varmistaminen Sata-alueella

ICT-palvelut kartoittaa yhteistyössä yksiköiden kanssa palvelun tarpeet ja vaatimukset eli tehdään vaatimusmäärittely, jotta voidaan valita tarkoituksenmukainen teknologia. Tämä sisältää analyysin siitä, millaisia toimintoja ja ominaisuuksia teknologiassa tarvitaan asiakkaiden palvelemiseksi ja prosessien tehostamiseksi.
Ennen hankintaa arkkitehtuurityöryhmä vertailee eri teknologiaratkaisuja ja varmistaa niiden yhteensopivuus olemassa olevien järjestelmien ja palveluprosessien kanssa. Hankittavan teknologian tulee täyttää alan standardit ja vaatimukset.
Lisätietoja: arkkitehtuuri@sata.fi



Henkilöstön käyttöopastus
Jokainen uusi teknologiaratkaisu vaatii henkilöstön kattavan perehdyttämisen. Tämä tapahtuu järjestämällä koulutuksia organisaation sisällä, yhteistyökumppaneiden ja muiden sidosryhmien kanssa, joissa henkilöstö saa käytännönläheistä opastusta teknologiasta, sen käyttöön liittyvistä parhaista käytännöistä sekä mahdollisten ongelmatilanteiden ratkaisuista.
Vastuualuejohtaja ja yksiköiden esihenkilöt huolehtivat työntekijöiden osallistumisesta vaadittaviin koulutuksiin.
Terveys Lifecare, ARTER® IMS | Satakunta
Medanets, ARTER® IMS | Satakunta
Vivago, ohjeet järjestelmässä
RAISoft, ohjeet järjestelmässä
Teknologian vikatilanteisiin ja pitkiin huoltoviiveisiin varautuminen
Sata-alueella on tunnistettu mahdolliset riskit teknologian käyttöön liittyen, ja näihin varaudutaan ennalta laadituilla toimintakorteilla. Näihin kortteihin sisältyy varajärjestelyt, jotka voidaan ottaa käyttöön teknologian vikaantuessa. 
Yksiköillä tulee olla toimintakortit häiriötilanteiden varalle. Henkilöstön täytyy tietää, mistä kortit löytyvät. 
Palveluihin kohdistuvissa häiriötilanteissa toimitaan hyvinvointialueen häiriöviestintäsuunnitelman mukaisesti, missä määritellään, miten viestitään vikatilanteista henkilöstölle ja asiakkaille nopeasti ja selkeästi, jotta kaikki ovat tietoisia tilanteesta ja tiedetään, mitä tehdä vian korjaamiseen asti.
Lue lisää: Häiriötilanteiden viestintäohje (Linkki ammattilaisille, vaatii kirjautumisen, IMS)
[bookmark: _Toc224041729]2.10 Lääkehoitosuunnitelma

Lääkehoitosuunnitelma on lääkehoitoa toteuttavan työväline turvallisen lääkehoidon osa-alueiden määrittämiseen ja hallintaan. Lääkehoitosuunnitelmassa kuvataan yksikön lääkehoidon toimintatavat ja vastuut sekä toimintaohjeet työntekijöiden lääkehoidon koulutuksiin, osaamisen varmistamiseen ja lääkelupakäytäntöihin. Lääkehoidon toteuttaminen edellyttää tehtävänkuvaa ja ammattinimikettä vastaavaa lääkehoidon lupaa. Esihenkilö ohjaa ja valvoo turvallisen lääkehoidon toteuttamista yksikkönsä lääkehoitosuunnitelman mukaisesti. Jokainen lääkehoitoa toteuttava työntekijä on vastuussa omasta toiminnastaan.
Lääkehoitosuunnitelmat (Linkki ammattilaiselle, vaatii kirjautumisen)
[bookmark: _Hlk198204871]Vastuualueen lääkehoitosuunnitelma
Organisaatiotason lääkehoitosuunnitelma on Satakunnan hyvinvointialueen palveluyksiköitä eli vastuualueita koskeva (Valvontalaki 16§ ja 27§) ohjausasiakirja, joka on päivitetty 23.04.2025. 
Organisaatiotason lääkehoitosuunnitelma, ohjausasiakirja (Linkki ammattilaiselle, vaatii kirjautumisen)
Sen laatimisesta vastaa valvontayksikön tuella erityis- ja sairaalapalveluiden toimialuejohtaja, joka toimii muiden tehtäviensä ohella terveydenhuoltolain 57 §:n tarkoitettuna terveydenhuollon Satakunnan hyvinvointialueen vastaavana lääkärinä. 
Vastuualueella lääkehoidon asianmukaisuudesta ja lääkehoitosuunnitelman toteuttamisesta ja seurannasta vastaa johtamisjärjestelmän mukaiset vastuuhenkilöt.
Kaikille yleislääketieteen osastoille on laadittu lääkehoitosuunnitelma. Lääkehoitosuunnitelma päivitetään tarvittaessa, kuitenkin vähintään vuosittain. Suunnitelma tallennetaan IMS-järjestelmään. Suunnitelman päivittämisestä vastaa osastonhoitaja. Suunnitelma tehdään ja päivitetään moniammatillisessa yhteistyössä. Lääkehoidon toteutuksesta vastaa jokainen lääkehoitoon osallistuva työntekijä lääkehoitosuunnitelman ja oman työtehtävänsä mukaisesti. 

[bookmark: _Toc224041730]2.11 Asiakas- ja potilastietojen käsittely ja tietosuoja
[bookmark: _Toc149034008]Asiakas- ja potilastietojen käsittely
Asiakastiedolla tarkoitetaan potilastietoa ja sosiaalihuollon asiakastietoa. Asiakastietolain 7 §:n mukaiset johtajat, jotka vastaavat asiakastietojen käsittelystä ja siihen liittyvästä ohjeistuksesta:
· sosiaalityön professiojohtaja vastaa sosiaalihuollon asiakasrekisteristä 
· lääketieteen professiojohtaja vastaa terveydenhuollon potilasrekisteristä.
Lue lisää:
· Henkilötietojen käsittely Satakunnan hyvinvointialueella, informaatio asiakkaille ja potilaille, sata.fi
· Laki sosiaali- ja terveydenhuollon asiakastietojen käsittelystä, finlex.fi
Sata-alueella on lain mukainen oikeus ja velvollisuus käsitellä hoidon ja palvelujen järjestämisen kannalta tarpeellisia asiakas- ja potilastietoja. Yksittäinen työntekijä saa käsitellä asiakastietoja vain työtehtäviensä edellyttämässä laajuudessa ja vain silloin, kun hänellä on palvelu- tai hoitosuhde tai muu työtehtävien mukainen oikeus.
Esihenkilö tilaa työntekijälle työtehtävien mukaiset käyttöoikeudet järjestelmissä määriteltyjen roolien mukaisesti asiakas- ja potilastietojärjestelmiin ja huolehtii tunnusten päättämisestä palvelussuhteen tai työtehtävien päättyessä tai muuttuessa.
Sata-alueella valvotaan asiakastietojen käyttöä. Sen tavoitteena on asiakkaan ja henkilöstön oikeusturvan toteutuminen ja tietosuojalainsäädännön asettamien velvoitteiden täyttäminen. Asiakastietojen käyttöä valvotaan sekä asiakkaan pyynnöstä että organisaation oman jatkuvan valvonnan periaatteen mukaisesti.
Käytön valvonta - lokivalvontasuunnitelma (Linkki ammattilaisille, vaatii kirjautumisen, IMS) 
Sosiaali- ja terveydenhuollon asiakastiedot ovat pysyvästi salassa pidettäviä, esimerkiksi tieto terveydenhuollon tai sosiaalihuollon asiakkuudesta on salassa pidettävää. Salassa pidettävää asiakastietoa ei saa ilman asiakkaan nimenomaista suostumusta näyttää, luovuttaa tai ilmaista sivulliselle. Sivullisia henkilöitä ovat muun muassa puoliso, muut läheiset, toiset asiakkaat. 
Ohje asiakas- ja potilastietojen luovuttamisesta (Linkki ammattilaisille, vaatii kirjautumisen, IMS) 
[bookmark: _Hlk228278306]Esihenkilö mahdollistaa koulutuksiin osallistumisen ja seuraa koulutusten toteutumista ja niihin osallistumista.  

Kirjaamiseen liittyvät ohjeet ja viranomaismääräykset
Asiakas- ja potilastiedon kirjaamista ohjaavat useat lait, asetukset ja ohjeet sosiaali- ja terveydenhuollossa. Asiakastietolaki velvoittaa sosiaali- ja terveydenhuollon ammattilaisia kirjaamaan asiakasasiakirjoihin tarpeelliset ja riittävät tiedot, joilla turvataan asiakkaan palvelun ja potilaan hoidon järjestäminen, suunnittelu, toteuttaminen, seuranta ja valvonta. Asiakasasiakirjat tulee laatia ja tallentaa Kanta-palveluihin viivytyksettä.
Valtakunnallinen Kanta-palvelu ylläpitää muun muassa 
· Potilastietovarantoa
· Sosiaalihuollon asiakastietovarantoa
· Resepti-palvelua
· OmaKanta-palvelua.

Lue lisää: Sote-ammattilaiset - Kanta.fi.
Kirjaamisessa noudatetaan kansallisia määrityksiä, rakenteita ja niihin perustuvia Sata-alueen kirjaamisen ja tilastoinnin ohjeita.
Jokaisella työntekijällä on velvollisuus pitää yllä kirjaamisosaamista perehtymällä kirjaamisen ohjeisiin ja osallistumalla tarjolla oleviin koulutuksiin. Esihenkilöiden vastuulla on mahdollistaa työntekijöille tarjolla oleviin koulutuksiin osallistuminen ja huolehtia yhteisten kirjaamisohjeiden noudattamista sekä seurata säännöllisesti tiedon laatua.
Sata-alueella on hyväksytty kirjaamisen ja tilastoinnin kehittämisen toimintamalli ja prosessi (Linkki ammattilaisille, vaatii kirjautumisen, IMS), joka ohjaa kirjaamisen kehittämistä ja vastuita. Hyvinvointialueen kirjaamisen ja tilastoinnin kehittämistä ohjaa ja koordinoi ICT-palveluiden Tietojohtamisen tiimi. Tietojohtamisen tiimin kirjaamisasiantuntijat koordinoivat kirjaamisen ja tilastoinnin yhdyshenkilöverkostoa, joka käsittelee toimialueilla laadittuja kirjaamisen ja tilastoinnin ohjeita.
Toimialuejohtajat hyväksyvät kirjaamis- ja tilastointiohjeet, jotka tallennetaan 
IMS:n Kirjaaminen ja tilastointi -kansioon ja linkitetään Sataseen Tietojohtamisen portaaliin, Ohjeet jalkautetaan työntekijöiden käyttöön 
toimialueiden määrittämän toimintamallikuvausten mukaisesti. (Linkki ammattilaisille, vaatii kirjautumisen, IMS)
Kirjaamisen asiantuntijat ovat tavoitettavissa osoitteessa
kirjaaminen.ha@sata.fi 
Osastonhoitajan tehtävä on valvoa kirjaamiseen liittyviä ohjeita ja viranomaismääräyksiä noudatetaan.

Tietosuoja
Työntekijä on velvollinen tutustumaan Sata-alueen tietosuojaa ja tietoturvaa koskevaan ohjeistukseen ja allekirjoittamaan tietosuojasitoumuksen.
Kaikista tietosuojaan tai tietoturvaan liittyvistä poikkeamista tulee tehdä HaiPro-tietoturvailmoitus siinä yksikössä, missä asia huomataan. Esihenkilö vastaa tietoturvailmoituksen käsittelystä. Esihenkilön vastuulla on huolehtia siitä, että henkilötietojen tietoturvaloukkauksesta ilmoitetaan tarvittaessa rekisteröidyille.
Tietoturvailmoituksen tekeminen ja käsittely, Haipro (Linkki ammattilaisille, vaatii kirjautumisen, IMS) 
Henkilötietojen tietoturvaloukkauksesta ilmoittaminen rekisteröidylle (Linkki ammattilaisille, vaatii kirjautumisen, IMS) 
Esihenkilö huolehtii uuden työntekijän perehdyttämisestä tietoturva- ja tietosuojaohjeisiin. Hän ohjeistaa suorittamaan tietoturvan ja tietosuojan verkkokoulutukset ennen työn aloittamista.
Tietoturvan ja tietosuojan verkkokoulutukset ovat osa koko Sata-alueen henkilöstön pakollista täydennyskoulutusta kahden vuoden välein, ja niiden suorittamista seuraa esihenkilö. 
Tietosuoja ja tietoturva (Linkki ammattilaisille, vaatii kirjautumisen, IMS) 

Tietosuojavastaava 
Iltanen Silja 
puhelin 044 707 9773  
Tietosuoja@sata.fi

Sata-alueen toiminnassa noudatetaan EU:n yleistä tietosuoja-asetusta (GDPR) ja kansallista tietosuojalainsäädäntöä. 
Henkilötietoja käsitellään tietosuojaperiaatteiden mukaisesti ja varmistetaan tietojen asianmukainen suojaaminen. Sata-alueella on osoitusvelvollisuus, eli sen on kyettävä dokumentoidusti ja luotettavasti osoittamaan, että tietosuoja- ja tietoturvavaatimuksia noudatetaan kaikessa henkilötietojen käsittelyssä.
Sata-alue vastaa tietosuojaa koskevan vaikutustenarvioinnin (DPIA) toteuttamisesta silloin, kun henkilötietojen käsittelystä voi aiheutua korkea riski rekisteröityjen eli henkilötietojen käsittelyn kohteena olevien henkilöiden oikeuksille ja vapauksille.

Rekisteröidyn eli asiakkaan oikeuksien toteutuminen
Asiakkaalla on oikeus tietää, miten hänen tietojaan käsitellään. Tämä on kuvattu Sata-alueen tietosuojaselosteessa. Tietosuojaseloste, sata.fi
Asiakkaalla on oikeus saada kopiot omista asiakas- tai potilastiedoistaan tekemällä tietopyyntö hyvinvointialueelle. Rekisteritietojen tarkastuspyyntö, sata.fi (PDF) Rekisteritietojen tarkastuspyynnöt ohjataan keskitetysti Sata-alueen arkistoon (arkisto@sata.fi) ja käsitellään tietopyyntöjen käsittelyprosessin mukaisesti.
Asiakkaalla on oikeus pyytää virheellisten tai puutteellisten tietojen oikaisua tekemällä tietopyyntö hyvinvointialueelle. Rekisteritietojen korjauspyyntö, sata.fi (PDF) Korjauspyynnöt ohjataan Sata-alueen kirjaamoon (kirjaamo@sata.fi), joka välittää pyynnöt oikealle taholle. 
Lisäksi asiakkaalla on asiakastietolain mukaisesti oikeus saada lokitiedot eli tieto siitä, ketkä ovat käsitelleet hänen tietojaan asiakas- tai potilastietojärjestelmässä. Pääsäännön mukaan lokitietoja voi pyytää kahdelta edeltävältä vuodelta ilman erityistä perustetta. Lokitietojen tarkastuspyyntö, sata.fi (PDF) Lokitietopyynnöt ohjataan hyvinvointialueen kirjaamoon (kirjaamo@sata.fi) ja pyynnöt käsitellään Sata-alueen tietosuojatiimissä. 
[bookmark: _Toc224041731]2.12 Säännöllisesti kerättävän ja muun palautteen huomioiminen
Asiakkailta ja heidän läheisiltään kerättävä palaute
Asiakkailla ja heidän läheisillään on mahdollisuus antaa palautetta useiden eri kanavien kautta.
Palautetta voi antaa Sata-alueen verkkosivuilla olevalla palautelomakkeella.
Palautetta kerätään myös tekstiviestipalautteena 
· erikoissairaanhoidon palveluista
· laboratoriopalveluista
· kuvantamisesta
· suun terveydenhuollosta 
· osin perusterveydenhuollosta ja sosiaalipalveluista. 

Lisäksi yksiköissä on saatavilla palautelomakkeita, joilla asiakkaat voivat antaa palautetta ja intrassa henkilöstölle tarkoitettu digitaalinen lomake, johon kirjataan suullisesti saadut palautteet.

Laadullista palautetta saadaan muun muassa
· hyvinvointialueen digiraadilta
· asiakasraadeilta
· lakisääteisiltä vaikuttamistoimielimiltä
· vapaaehtoisilta
· kokemusosaajilta.

Asiakaspalautteita hyödynnetään Sata-alueen toiminnan ja palvelujen kehittämisessä sekä päätöksenteon tukena.
Henkilöstöltä kerättävä palaute
Sata -alue seuraa henkilöstökokemusta kvartaaleittain lyhyellä Pulssi-kyselyllä, jonka avulla henkilöstö voi kertoa omista kokemuksistaan eri teemoihin liittyen. Kyselyn toteuttajana on Keva. Henkilöstökokemustuloksia verrataan jatkuvan asiakaskokemus-mittauksen tuloksiin. Mittauksen tuloksia käsitellään työyhteisössä säännöllisesti. Pulssi-kysely tuottaa ajantasaista tilannekuvaa työntekijäkokemuksesta arjen johtamistyön ja työyhteisöjen kehittämisen tueksi. Tavoitteena on, että tulosten perusteella toteutetaan yhdessä asioita, jotka edistävät sujuvaa työtä sekä hyvinvointia. Pulssi-kysely ei ole pelkkä kysely, vaan siihen on kehitetty toimintaa aktivoivia ominaisuuksia sekä vastaajille että tulosten tarkastelijoille. Kevan tietoisku: Kevan Pulssi – palvelu osaksi työkykyjohtamista - Keva
Lisäksi henkilöstölle toteutetaan työhyvinvointikysely vuosittain loka-marraskuussa ja Mitä kuuluu? -kysely, jonka toteuttaa Työterveyslaitos (Mitä kuuluu? -tutkimus | Työterveyslaitos (ttl.fi)). Yksiköiden kehittämis- ja voimavarasuunnitelmat kirjataan Työterveyslaitoksen tulosportaaliin ja niiden toteutumista seurataan. Koko henkilöstöllä on pääsy näihin näkymiin ja kaikkiin tuloksiin.
Hyvinvointialue kerää palautetta työntekijöiltään niin Kevan kuin Työterveyslaitoksenkin kyselyiden avulla. Nämä tulokset raportoidaan yksikkötasolla ja käsitellään henkilöstön kanssa. Kyselytulosten pohjalta laaditaan kehittämistoimenpiteitä, joiden toteutumista seurataan. 
[bookmark: _Toc224041732]3 Omavalvonnan riskienhallinta  
[bookmark: _Toc224041733][bookmark: _Toc45556431]3.1 Vastuualueen riskienhallinnan vastuut, riskien tunnistaminen ja arvioiminen
Riskienhallinnan vastuut ja organisointi
Kokonaisvaltainen organisaation riskienhallinta tulee huomioida kaikissa organisaation toiminnoissa osana päivittäistä toimintaa. Sata-alueella riskienhallinnan periaate on, että se tukee hyvinvointialueen tavoitteiden saavuttamista. Vastuualuejohtaja huolehtii, että riskin arviointi toteutetaan vastuualuekohtaisesti harmonisoitua arviointityökalua eli Granitea käyttämällä. Vastuualuejohtaja toteuttaa vastuualueensa riskien arvioinnin ja päättää riskien arvioinnin ja käsittelyn yhteydessä riskin merkityksestä ja tarvittavista toimenpiteistä. 
Jokaisen henkilön tulee sitoutua noudattamaan riskienhallinnan ja varautumisen periaatteita ja toimintaohjeita, riippumatta henkilön asemasta organisaatiossa.  Riskienhallinnan ohje (Linkki ammattilaiselle, vaatii kirjautumisen)  
Omavalvonta perustuu riskienhallintaan, jossa palveluun ja palveluprosesseihin liittyviä riskejä ja mahdollisia epäkohtia arvioidaan monipuolisesti potilasturvallisuuden ja potilaan saaman hoidon näkökulmasta.  Potilasturvallisuutta vaarantavien riskien tunnistaminen on omavalvontasuunnitelman ja omavalvonnan toimeenpanon lähtökohta. 
Osastonhoitajat vastaavat toimintojen riskienhallinnasta ja toteuttavat siihen liittyen tarvittaessa toimenpiteitä. Riskit (Granite) käydään läpi säännöllisesti myös työpaikkaselvityksessä työterveyshuollon kanssa
 . 
Riskien tunnistamisen keinot

Tunnistamattomia riskejä ei voi hallita. Riskien tunnistamiseen valitaan tarkoitukseen parhaiten soveltuva menetelmä tai menetelmiä. Riskien tunnistamiseen osallistuvilla tulee olla tietämystä käsiteltävistä asioista sekä organisaation tavoitteista. Oleellista on, että riskien tunnistamiseen osallistutetaan henkilöitä vastuualueen kaikilta toiminnan tasoilta. Riskien tunnistamisen apuvälineinä toimivat eri ilmoituskanavien (HaiPro-järjestelmä, Whistleblowing) tilastot, valvontaraportit, vahinkotilastot ja omavalvontaraportit. Riskienhallinnan ohje (Linkki ammattilaiselle, vaatii kirjautumisen)
Tunnistamisessa on tärkeää kuvata riskin lähteet, vaikutusalueet ja tapahtumat sekä niiden keskinäiset suhteet. Kaikkien riskien lähteet eivät ole hyvinvointialueen hallinnassa, mutta ne ovat tunnistettava. Tunnistetut riskit ryhmitellään Granite-järjestelmässä. Riskienhallinnan ohje (Linkki ammattilaiselle, vaatii kirjautumisen)
Kuviossa 1 on kuvattuna vaarojen tunnistamisen tyypillisiä lähteitä[image: Vaarojen tunnistamisen tyypilliset lähteet 
]
Kuvio 1. Vaarojen tunnistamisen tyypilliset lähteet (Suomen potilasturvallisuusyhdistys ry 2015).
Sata-alueella on käytössä sähköinen vaara- ja haittatapahtumien, läheltä piti –tilanteiden, sekä onnistumisilmoitusten sähköinen ilmoitusjärjestelmä HaiPro. Tapahtumien dokumentointi ja käsittely tapahtuu pääsääntöisesti HaiPron avulla. HaiPro-ohjelman kautta voidaan ilmoittaa: 

· potilas-/asiakasturvallisuuden vaaratapahtumat/valvontalain 29 §:n mukaista ilmoitusvelvollisuutta koskevat epäkohdat tai sen uhat asiakkaan hoidossa tai palvelussa (henkilökunnan tekemät) 
· työturvallisuuden vaaratapahtumat (henkilökunnan tekemät) 
· tietosuojaan/tietoturvaan liittyvät poikkeamat (henkilökunnan tekemät) 
· onnistumisista oppimiset (henkilökunnan tekemät) 
· asiakkaan/potilaan/läheisen havaitsemat vaaratapahtumat (asiakkaiden, potilaiden, läheisten tekemät) 
Henkilökunta: Linkki HaiProon löytyy henkilökunnan Intranetistä Satasesta etusivun pikalinkeistä. 
Asiakkaat/potilaat ja läheiset: Linkki HaiProon löytyy Sata-alueen internetsivustolta osoitteesta Anna palautetta kohdasta tee ilmoitus vaaratilanteesta. 
Poikkeamien ilmoittaminen perustuu vapaaehtoiseen, luottamukselliseen ja syyttelemättömään vaaratapahtumien ilmoittamiseen ja käsittelyyn (HaiPro-järjestelmä). Ilmoitus tulee tehdä, jos huomaa vaara- tai läheltä piti-tapahtuman. Lisäksi ilmoituksen voi tehdä kehittämisehdotuksesta tai positiivisesta palautteesta. Vaarailmoitusten ja raporttien avulla pyritään tunnistamaan ja estämään mahdollisia haittatapahtumia sekä kehittämään yksiköiden, vastuualueiden ja organisaation toimintaa ja vähentämään toiminnan riskejä. Tavoitteena on vaaratapahtumien mahdollisimman varhainen tunnistaminen ja turvallisuuden varmistaminen ennalta niin, että varsinaisia vaaratilanteita ei pääsisi tapahtumaan.
HaiPro -järjestelmään liittyvä ohjeistus (Linkki ammattilaiselle, vaatii kirjautumisen)
Asiakas ja potilasturvallisuuden kannalta vastuualueen toiminnan keskeiset riskit
	Lääketurvallisuuden pettäminen

	Henkilöstön riittämättömyys

	Hygieniaturvallisuuden pettäminen

	Laitteisiin ja välineisiin liittyvät riskit

	Tiedonkulkuun tai tiedon hallintaan liittyvät puutteet

	Epäsopivat tilat, erityisesti palo ja pelastustilanteissa

	Tietoliikenneongelmat, hoitajakutsujärjestelmien toimimattomuus

	



Toiminnan riskejä tunnistetaan potilashoidon yhteydessä potilas- sekä henkilöstön palautteiden perusteella ja esihenkilöiden tarkastellessa toimintaa sekä toimintaympäristöä. Havaitut riskit on tallennettu Granite-riskienhallintajärjestelmään ja niitä seurataan säännöllisesti esihenkilöiden toimesta. Riskien suuruutta ja vaikutusta arvioidaan yhteistyössä henkilöstön kanssa. Tässä hyödynnetään myös erilaisia tilastoja.
Potilasturvallisuuteen liittyviin riskitekijöihin puututaan viipymättä ja suunnitellaan keinot ja seuranta niiden minimoimiseksi. Riskien ennaltaehkäisyn ja hallinnan kannalta tärkeintä on, että henkilöstö on tietoinen oman yksikkönsä riskeistä. Osastojen riskit nousevat tarkasteluun Graniten, HaiPron sekä infektioidentorjuntatoimien kartoituksen yhteydessä. Esimerkiksi infektioidentorjuntatoimien kartoituksessa esiin nousseet puutteet korjataan toimintatapoja muuttamalla. Riskien tunnistamisen jälkeen suunnitellaan, seurataan ja arvioidaan kehittämistoimenpiteitä, joilla riskien esiintyvyyttä voidaan ennaltaehkäistä tai ainakin vähentää. Granitessa ja HaiProissa esiin nousseet riskit minimoidaan ennakoivin toimintatavoin ja suunnitelmin sekä toimintaympäristöä ja -tapoja muokkaamalla.  
Riskienhallinnasta tunnistettujen riskien suuruuden ja vaikutuksen arvioiminen
Riskikriteerien muodostamisessa huomioidaan organisaation arvot ja tavoitteet, jotka ohjaavat riskinottohalukkuutta ja riskinsietokykyä. Kriteerit antavat pohjan riskin merkittävyyden arvioinnille. Määrittelyssä on huomioitava myös lainsäädännölliset vaatimukset, jotka voivat asettaa omia vaatimuksiaan riskin merkittävyydelle. Kriteerien on myös oltava dynaamisia, ja niitä on arvioitava jatkuvasti. Riskienhallinnan ohje (Linkki ammattilaiselle, vaatii kirjautumisen)
Sata-alueen käyttämässä Granite-riskienarviointijärjestelmässä riskin merkittävyyttä arvioidaan riskiluvulla, joka muodostetaan todennäköisyyden (T) ja vaikutuksen (V) tulona (TxV). Todennäköisyyden ja vaikutuksen riskitasoja on molempia viisi, jotka muodostavat 5x5 matriisin. Riskienhallinnan ohje (Linkki ammattilaiselle, vaatii kirjautumisen)
HaiPro- ilmoitusten käsittelyssä arvioidaan riskien suuruus ja vaikutus sekä suunnitellaan toimenpiteet riskien ehkäisemiseksi jatkossa.

[bookmark: _Toc224041734]3.2. Riskienhallinnan keinot ja toiminnassa ilmenneiden epäkohtien ja puutteiden käsittely 
Riskin (hallinta)käsittelykeinot ovat riskin pitäminen, välttäminen, pienentäminen, siirtäminen tai jakaminen; niiden käytännön toteutustapa täytyy tapauskohtaisesti arvioida riskin luoteen mukaisesti. Hallintakeinojen ja niiden toteutustavan suunnittelun jälkeen arvioidaan niiden vaikutus riskiin, jolloin muodostuu käsitystä jäännösriskistä, jonka osalta päätetään hyväksyttävyys ja tehdään mahdollinen erillinen riskienhallintasuunnitelma. Suunnitelman toimeenpanoa seurataan (Granite) ja arvioidaan uudelleen miten tehdyt toimenpiteet ovat vaikuttaneet riskitasoon.
Jokainen toimija huolehtii omalta osaltaan siitä, että toimintaympäristön olosuhteet mahdollistavat turvallisen ja laadukkaan työn tekemisen. Henkilöstön tulee olla tietoinen turvallisuusriskeistä ja turvallisuuden tilasta. Vaarojen arvioinnin tekeminen on työpaikalla lakisääteinen velvoite, jota ei tehdä viranomaisia varten, vaan työpaikkaa itseänsä varten. On hyvä tunnistaa ainakin muutama oleellinen riksi, keinot niiden ehkäisyyn, toimenpiteet riskin toteutuessa ja sen jälkeen vielä kehittämistoimenpiteet.
Osastoilla lääkehoitoon liittyviä riskejä ennaltaehkäistään kaksoistarkastuksella. Kaikki hoitajat ovat suorittaneet LOVe- täydennyskoulutusosiot. Osalla osastoista on lääkehoidon tukena osastofarmaseutit.
Henkilöstön riittävyyttä arvioidaan jokaisessa työvuorossa ja tarvittaessa henkilöstöä siirretään yksiköiden välillä potilaiden hoitoisuuden mukaan. Tarvittaessa palkataan lisää henkilöstöä potilaiden hoitoisuuden sitä edellyttäessä.  
Käsihuuhteiden kulutustilastot saadaan infektioyksiköstä kaksi kertaa vuodessa. Osastoilla tehdään tiivistä yhteistyötä infektioyksikön kanssa. Käsihuuhteen käyttöä tehostetaan osastojen infektioyhdyshenkilöiden toteuttaman havainnoinnin ja puuttumisen keinoin. 
Laitevastaavat tarkistavat säännöllisesti käytettävien välineiden ja laitteiden käyttökunnon sekä tarvittaessa poistavat käytöstä. 

Uoman kautta ennakkoon saatava potilastieto mahdollistaa potilaan tarvitsemien apuvälineiden ja hoitotarvikkeiden järjestämisen valmiiksi ennen potilaan osastolle saapumista. 

Riskinhallintakeinojen toimivuuden ja riittävyyden varmistaminen
Riskejä ja niiden hallintakeinoja arvioidaan päivittäisessä hoitotyössä. Mikäli kehittämistoimista huolimatta riskiluokka on edelleen korkea (esimerkiksi HaiProja tulee säännöllisesti riskiin liittyen), suunnitellaan uusia hallintakeinoja riskin minimoimiseksi.
Riskien tunnistaminen ja niihin reagointi tapahtuu arvioimalla toimintatapoja ja niiden toimivuutta konkreettisesti sekä palautteiden avulla.
Epäkohtiin ja puutteisiin puuttuminen tilanteen edellyttämällä tavalla
Jokaisen työntekijän tehtävänä on puuttua havaitsemiinsa epäkohtiin. Osastonhoitaja laatii yhdessä työyhteisön kanssa suunnitelmat epäkohtien ja puutteiden korjaamiseksi. Osastonhoitaja informoi esihenkilöään todetuista epäkohdista ja puutteista sekä niihin laadituista toimenpide-ehdotuksista. Hoitotyön osalta yksikköjen tilanteista raportoidaan vastuualuejohtajalle. Ylilääkäri raportoi toimenpide-ehdotuksista vastuualuejohtajille lääketieteen ja lääkäreiden osalta.
Vaaratapahtumien ilmoitus ja oppimismenettely
Oppiva organisaatio kykenee keräämään tietoa omasta toiminnastaan ja muuttamaan omaa toimintaansa kerätyn tiedon valossa, myös yksikkötasolla. Hyvinvointialueella asiakas- ja potilasturvallisuuden tilaa seurataan kokonaisuutena käyttäen monipuolisesti eri seurantamenetelmiä ja tietolähteitä. Saatua tietoa hyödynnetään monipuolisesti organisaation oppimiseen sekä toiminnan kehittämiseen. (STM asiakas- ja potilasturvallisuusstrategia ja toimeenpanosuunnitelma 1.1, 1.3, lisäksi s. 73)
Hoidon, hoivan tai palvelun aikana voi tapahtua potilaan/asiakkaan turvallisuuden vaarantava tapahtuma, joka aiheuttaa tai voi aiheuttaa (läheltä piti) haittaa. Potilaan/asiakkaan/asukkaan turvallisuus varmistetaan aina ensisijaisesti. Asiakkaalle/potilaalle tapahtuneet vaaratapahtumat dokumentoidaan asiakas-/potilastietojärjestelmään. Asiakkaalle/potilaalle tapahtunut haittatapahtuma ja sen mahdolliset seuraukset käydään läpi asiakkaan/potilaan kanssa hänen asioiden käsittelykykynsä huomioiden ja tarvittaessa hänen läheistensä kanssa. Vaaratapahtumat kirjataan HaiPro-järjestelmään, jotta tapahtumista voidaan oppia, tehdä suojauksia ja näin toimintaa kehittää turvallisemmaksi. 
Vakavasta vaaratapahtumasta informoidaan hoidosta vastaavaa lääkäriä ja/tai esihenkilöä sekä kirjataan tapahtuma asiakirjoihin. Potilaalle/asiakkaalle/asukkaalle ja/tai omaisille kerrotaan tapahtuneesta salassapitosäädökset huomioiden mahdollisimman pian. Henkilöstön tulee tunnistaa vakava vaaratapahtuma ja ilmoittaa siitä omalle esihenkilölleen mahdollisimman nopeasti, jotta ohjeistuksen mukainen jatkoselvitys saadaan käyntiin. Vakavan vaaratapahtuman selvitys on osa Sata-alueen laadunhallintaa ja omavalvonnan kokonaisuutta. Selvityksen tavoitteena on organisaation vaaratapahtumista oppiminen ja asiakas-/potilasturvallisuuden parantuminen. Jotta hoitoa voidaan kehittää turvallisemmaksi, tulee toiminnan puutteet ja heikkoudet tunnistaa. Toimintaohje Vakavan potilas- ja asiakasturvallisuusvaaratapahtuman selvitystä koskevat menettelyt (Linkki ammattilaiselle, vaatii kirjautumisen)
Sata-alueella on mahdollista raportoida myös onnistumisista PosiPro-ilmoituksen muodossa HaiPro-järjestelmään. Hyväksi havaittuja, asiakas- ja potilasturvallisuutta varmistavia menettelytapoja käsitellään toimintayksiköissä sekä myöhemmin sovittavissa asiakas- ja potilasturvallisuuden edistämisen työryhmissä. 
Yleislääketieteen osastojen henkilöstöä kannustetaan tekemään ilmoituksia mahdollisista vaaratapahtumista ja menettelyyn annetaan kaikille perehdytys. Vaaratapahtumat käsitellään yhdessä henkilöstön kanssa esimerkiksi osastokokouksissa ja tiimipalavereissa sekä tarvittaessa henkilökohtaisesti. Vakavista vaaratapahtumista tehdään aina vakavien vaaratapahtumien prosessi Sata-alueen ohjeiden mukaan sekä suoritetaan sen edellyttämät toimenpiteet. 
Yleislääketieteen osastojen vaaratapahtumien ilmoitusmenettely etenee HaiPro –prosessin mukaisesti. Saapunut ilmoitus käsitellään ja suunnitellaan kehittämistoimia vastaavan tapahtuman estämiseksi. HaiPro –menettely on avointa ja läpinäkyvää. 
Valvontalain 29 §:n mukaista ilmoitusvelvollisuutta koskevat menettelyohjeet
Henkilöstöön kuuluvilla (ja vastaavilla) on laissa määritelty ilmoitusvelvollisuus. Sen mukaan työntekijän on ilmoitettava välittömästi, jos hän huomaa epäkohdan tai sen uhan asiakkaan hoidossa tai palvelussa. Myös lain rikkomisesta on ilmoitettava viipymättä. Lain soveltamisohjeen mukaan epäkohta on esimerkiksi
· puute asiakas- tai potilasturvallisuudessa
· asiakkaan tai potilaan kaltoin kohtelu fyysisesti, psyykkisesti tai lääkkeillä
· yksikön vahingollinen toimintakulttuuri, kuten
· toimiminen ohjeiden vastaisesti
· asiakkaan tai potilaan perusoikeuksien rajoittaminen vakiintuneena käytäntönä
Ilmoitusvalollisuuden tarkoitus on, että epäkohdat tulevat tietoon, jotta ne saadaan korjattua ajoissa. Esihenkilöiden tehtävänä on tiedottaa ilmoitusvelvollisuudesta henkilöstöä.

Sata-alueen työntekijä tekee ilmoituksen HaiPro- järjestelmässä
Työntekijä tekee ilmoituksen HaiPro- järjestelmässä, esihenkilö käsittelee sen. Jos epäkohta on valvontalain mukaisesti olennainen, esihenkilö vie tiedon HaiPro- järjestelmän kautta vastuualuejohtajalle ja valvontayksikköön. He ilmoittavat tatarpeen mukaan valvontavirnaomaiselle.
Myös työntekijä voi ilmoittaa asiasta valvontaviranomaiselle. Hänelle ei saa tulla kielteisiä seuraamuksia ilmoituksen vuoksi.
Tarkempi toimintaohje: Epäkohdan ilmoittaminen ja käsitteleminen HaiPro-järjestelmässä -ohje (Linkki ammattailaiselle, vaatii kirjautumisen, IMS)
Valvontalain (741/2023 29 §) mukainen ilmoitusvelvollisuus Satakunnan hyvinvointialueella (Linkki ammattilaiselle, vaatii kirjautumisen, IMS)

Yksityinen palveluntuottaja ilmoittaa sata.fi-verkkosivujen kautta

Yksityinen palveluntuottaja tekee valvontalain 29 § mukaisen epäkohtailmoituksen sata.fi-verkkosivujen lomakkeen avulla. Palveluntuottajalle - Satakunnanhyvinvointialue.

Muita mahdollisia lakisääteisiä ilmoitusvelvollisuuksia koskevat menettelyohjeet
Hyvinvointialueen ohjeistuksen mukaisesti:
· Terveydenhuollon ammattihenkilöillä on salassapitosäädösten estämättä oikeus ilmoittaa toteamastaan tai epäilemästään rokotteen tai rokotuksen haittavaikutuksesta Fimealle (tartuntatautilaki 1227/2016). Rokotuksen haittavaikutuksesta ilmoittaminen - THL
· Huoli-ilmoitukset Huolen ilmoittaminen sosiaalihuoltoon - Satakunnanhyvinvointialue
Työnantajalla on ilmoitusvelvollisuus valvontaviranomaiselle sosiaali- ja terveydenhuollon ammattihenkilöstä, jos työnantaja ei pysty omavalvonnallisin keinoin korjaamaan asiakas- tai potilasturvallisuutta olennaisesti vaarantavaa epäkohtaa. Tällainen tilanne voi olla esimerkiksi silloin, kun ammattihenkilö ei ole enää työnantajan palveluksessa ja työnantaja epäilee ammattihenkilön hakeutuvan alentuneesta toimintakyvystään huolimatta asiakas- tai potilastyöhön. Valvontaviranomaiselle ilmoittaminen ei poista työnantajan työnjohdollisia ja omavalvonnallisia velvollisuuksia.

Vakavien väärinkäytösten sisäinen ilmoituskanava
Sata-alueella on käytössä vakavien väärinkäytösten sisäinen ilmoituskanava, jonka kautta voi ilmoittaa väärinkäytös- tai korruptioepäilyistä luottamuksellisesti. Kanavan käyttöönotto perustuu EU:n niin sanottuun Whistleblower-direktiiviin ja vuoden 2023 alussa voimaan tulleeseen kansalliseen ilmoittajansuojelulakiin. Direktiivillä halutaan varmistaa, että ilmoittaja, joka työnsä yhteydessä havaitsee tai epäilee yleisen edun vastaista toimintaa erikseen määritellyillä EU:n oikeuden aloilla, voi ilmoittaa asiasta turvallisesti.
Väärinkäytösten ilmoituskanavan (whistlebowing) menettelyohje (Linkki ammattilaisille, vaatii kirjautumisen, IMS) 
Ohje väärinkäytösilmoituksen tekemiseen (Linkki ammattilaisille, vaatii kirjautumisen, IMS) 
Henkilöstölle tiedotetaan ilmoitusvelvollisuuksista ja –oikeuksista sekä niiden käytöstä osana perehdytystä sekä omavalvontasuunnitelman osana. Henkilöstölle on kerrottu ohjeiden löytyvän IMS-järjestelmästä. 
Osastonhoitaja vastaa oman yksikkönsä osalta valvovien viranomaisten selvityspyyntöihin yhdessä esihenkilönsä kanssa. Osastonhoitaja huolehtii, että yksikössä toimitaan ohjauksen ja päätöksen mukaisesti. Em. asiat käsitellään vastuualueen johdon kokouksissa ajantasaisesti tai tuodaan muulla tavoin vastuualuejohtajan tietoon. Lääketieteen osalta riskienhallinnan asioista vastaa ylilääkäri. 

[bookmark: _Toc224041735]3.3 Riskienhallinnan seuranta, raportointi ja osaamisen varmistaminen
Riskienhallinnan seuranta ja arviointi
Riskienhallintakeinoja arvioidaan vuosittain tai useammin. Jos riskitapahtumia esiintyy kehittämistoimista huolimatta, suunnitellaan ja otetaan käyttöön uusia hallintakeinoja riskin minimoimiseksi.


Hygieniaohjeiden ja infektion toteutumisen seuranta
Hoitoon liittyvien infektioiden ennaltaehkäisystä säädetään tartuntatautilaissa laki 1227/2016. Laissa säädetään velvoite, jonka mukaan terveydenhuollon sekä sosiaalihuollon toimintayksiköissä on torjuttava suunnitelmallisesti hoitoon liittyviä infektioita. Infektioiden torjunnassa toimitaan yhteistyössä Infektioyksikön kanssa noudattaen alueellisia ohjeita hoitoon liittyvien infektioiden ja tartuntojen torjumiseksi. Toiminnassa huomioidaan mikrobilääkeresistenssi ja pyritään tunnistamaan epidemiat varhaisessa vaiheessa toimien yhteystyössä Infektioyksikön kanssa. Satakunnan hyvinvointialueen infektioiden torjunnan ohjeet ovat vapaasti luettavissa Hoito-ohjeet.fi-sivustolla.  
 
Linkki: Hae kaikista ohjeista | Hoito-ohjeet.fi (Ammattilaiset käyttävät ammattilaisille tarkoitettuja Satakunnan hyvinvointialueen ohjeita, jotka haetaan hakusanalla) 
 
Hoidossa noudatetaan mikrobilääkesuositusta hoito-ohjeet.fi/Ohjepankki/Mikrobilääkesuositus. 
 
Hoitoon liittyvien infektioiden ilmaantuvuutta seurataan erikoissairaanhoidon osastoilla käyttäen antibioottiherätteistä järjestelmää (SAI-järjestelmä). Yleislääketieteen hoito-osastot osallistuvat hoitoon liittyvien infektioiden prevalenssitutkimukseen kahdesti vuodessa ja ympärivuorokautisen asumisen yksiköt vuosittain. 
 
Yksiköihin on nimetty infektioyhdyshenkilöt, jotka osallistuvat infektioiden torjuntaa käsitteleviin koulutustilaisuuksiin vieden tietoa yksiköihin. Moodlessa on Infektioyksikön tuottama Infektioiden torjunnan verkkokurssi, jonka suorittamista velvoitetaan sairaalapalveluissa (poissulkien psykiatria). Infektioiden torjunnan verkkokurssia suositellaan kaikille työntekijöille. 
 
Moniammatillisena yhteistyönä toteutettava systemaattinen infektioiden torjunnan kartoitus (INTO-kartoitus) suoritetaan terveydenhuollon yksiköissä vuosittain ja asumispalveluyksiköissä kahden kolmen vuoden välein. 
 
Käsihuuhdekulutusta seurataan yhteistyössä Infektioyksikön kanssa. Erikoissairaanhoidon ja yleislääketieteen hoito-osastoilla suoritetaan säännöllisesti käsihygieniahavainnointia. 
 
Vaara- ja haittatapahtumien raportointikäytännöt
Asiakas- ja potilasturvallisuuden vaaratapahtumailmoitus tehdään HaiPro -järjestelmään. Vaaratapahtumien selvityksestä ja toiminnan kehittämisestä vastaavat yksikön vastuuhenkilöt. Vaaratapahtumailmoitukset tulee käsitellä HaiPro -järjestelmässä mahdollisimman nopeasti ilmoituksen tekemisen jälkeen.  Ilmoitukset käsitellään aina siinä yksikössä, missä vaaratapahtuma on tapahtunut. Tarvittaessa ilmoitus siirretään käsiteltäväksi oikeaan yksikköön. Tarvittaessa käsittelijä voi siirtää ilmoitukset käsiteltäväksi ylemmälle tasolle.
Vaikka tehtyjä ilmoituksia tulee käsitellä aktiivisesti henkilöstön kanssa, tulee ilmoitukseen liittyvien henkilöiden anonymiteetti ehdottomasti turvata. Jos ilmoituksia ei ole tullut, keskustellaan ilmoittamisen tärkeydestä. Positiiviseen ja oikeudenmukaiseen turvallisuuskulttuuriin kuuluu läheltä piti- sekä haittatapahtumien raportointi matalalla kynnyksellä, ja sitä tulee aktiivisesti tukea. (STM strategia kärkimittari 1.2., 2,3. 3.2)
Esihenkilö käsittelee yksikköönsä kohdistuvat vaara- ja haittatapahtumailmoitukset. Esihenkilön johdolla ilmoitukset käydään läpi henkilöstön kanssa ja yhteisesti suunnitellaan toimenpide, jolla kyseinen vaara- ja haittatapahtuma voidaan estää. Toimenpide kirjataan konkreettisesti kuvaamalla, jolloin sen toteuttaminen on mahdollista ja voidaan todentaa. Mikäli esihenkilö tapahtumaa käsitellessään arvioi, niin vaara- ja haittatapahtumailmoituksen voi lähettää ylemmän tason käsittelijälle. Tarvittaessa raportin pohjalta kehitetään toimintaa vastuuyksikkötasolla. HaiPro- ilmoitukset käsitellään neljännesvuosittain vastuualueen johdon kokouksissa ja yksiköiden esihenkilöpalavereissa.
Henkilöstön riskienhallinnan osaamisen varmistaminen
Yleislääketieteen osastojen henkilöstön riskienhallinnan osaaminen varmistetaan perehdytyksen ja koulutusten avulla. Työsuhteen alkaessa työntekijä perehdytetään työhönsä. Käytössä on hyvinvointialueen sekä yksikön oma perehdytysmateriaali.
Perehdytysvaiheessa käydään läpi vaara- ja haittatapahtumien ilmoittamismenettely. Henkilöstön perehdytyksessä käytetään myös verkkokoulutuksia mm. kyberturvallisuuden- ja tietosuojan verkkokoulutukset. Talentissa on tarjolla koulutuksia, joissa käydään läpi vaara- ja haittatapahtumien ilmoittamista HaiPro- ohjelmaan sekä ilmoitusten tekemisen merkityksestä. Esihenkilöille järjestetään koulutusta HaiPro- ilmoitusten käsittelystä.

Laki julkisista hankinnoista ja käyttöoikeussopimuksista (1397/2016) sekä Sata-alueen hankintaohje määrittävät reunaehdot hankintasopimuksien sopimusohjauksen menetelmistä (Satakunnan hyvinvointialue - säädöskokoelma - hankintaohje). Sata-alueen Hallintosäännön (Luku 5) mukaan, Aluehallitus vastaa sopimusten hallinnan ja sopimusvalvonnan järjestämisestä ja antaa tarkemmat ohjeet sopimushallinnan järjestämisestä. (Hallintosääntö)
Julkiset hankinnat kilpailutetaan hankintalain ja hyvinvointialueen hankintaohjeen mukaisesti hyödyntäen hyvinvointialueelle laadittuja mallipohjia. Hankinnassa varmistetaan hankittavan palvelun laatu ja turvallisuus sekä sovitaan palveluiden ohjauksesta ja valvonnasta. Ostopalveluissa ja alihankinnassa vastuualueen omavalvonnan riskienhallinnan toteutuminen huomioidaan laadittavissa sopimuksissa ja palvelukuvauksissa. Hankintasopimukseen määritellään ne käytännön toimenpiteet, joilla omavalvonnan riskienhallinnasta huolehditaan palvelun tuottamisen aikana koko sopimuskauden ajan. Kuvaukset tehdään konkreettisesti kuvaamaan sitä palvelun laatua, jota tilaaja tuottajalta edellyttää ja siten, että vastuut on määritelty selkeästi. 
Hankintasopimuksessa sovitaan käytännöistä, joiden mukaan palvelua tuottava tiedottaa palvelun tilaajaa palveluissa havaituista epäkohdista ja virheistä. Ostettuja tai alihankintana teetettyjä palveluita koskevista epäkohdista ja virheistä ollaan yhteydessä hankintasopimuksessa määriteltyjen reklamaatio- ja palautekanavien kautta palvelun tuottajaan.  Mikäli palvelussa todetaan epäkohtia tai virheitä, ohjataan palveluntuottajaa epäkohdan tai virheen korjaamisessa ja vaaditaan niiden korjaamista kohtuullisessa määräajassa. Mikäli kyse on asiakas- ja potilasturvallisuutta vaarantavasta epäkohdasta, vaaditaan tämän korjaamista välittömästi. Mikäli palveluntuottaja ei korjaa virhettä tai epäkohtaa toiminnassaan ohjauksesta ja vaatimuksista huolimatta, tilaaja ryhtyy palvelua tuottavan kanssa tehdyn sopimuksen mukaisiin toimenpiteisiin. Palvelutuotannon asianmukaisuutta, laatua ja turvallisuutta valvotaan yhteistyössä valvontayksikön kanssa. 
Ostopalvelun tuottajilla on velvollisuus noudattaa Satakunnan ha:n sääntöjä sekä ohjeistuksia. Ohjeiden tarkoituksena on välttää haittatapahtumat. Kaikki poikkeamat, jotka selvästi vaarantavat potilas- tai työturvallisuutta, tulee ilmoittaa välittömästi esihenkilölle.

3.5 Valmius- ja jatkuvuudenhallinta
Toimialuejohtajat vastaavat palvelutuotannon osalta varautumisesta ja valmiussuunnittelusta toimialuekohtaisesta, sosiaali- ja terveysalan sekä pelastusalan lainsäädännön mukaisesta, turvallisuudesta ja varautumisesta. Vastuualuejohtajat vastaavat turvallisuuden ja varautumisen suunnittelun toimeenpanosta. (Hallintosääntö)
Osastonhoitajat vastaavat yhdessä esihenkilönsä ja vastuualuejohtajan kanssa yksiköiden suunnitelmien ja ohjeistusten ajantasaisuudesta.

[bookmark: _Toc224041738]

4 Omavalvontasuunnitelman toimeenpano, julkaiseminen, toteutumisen seuranta ja päivittäminen 

[bookmark: _Toc224041739]4.1 Toimeenpano
Yleislääketieteen osastojen ajantasainen omavalvontasuunnitelma on vastuuyksikön henkilöstön tiedossa ja saatavilla. Tärkeää on, että henkilöstö tuntee omavalvontasuunnitelman sisällön ja osaa etsiä suunnitelman IMS-järjestelmästä ja/tai hyvinvointialueen nettisivuilta. Omavalvontasuunnitelmaan tehtävät mahdolliset muutokset tiedotetaan henkilöstölle. Omavalvontasuunnitelma on saatavilla tulostettuna ilmoitustaululla. Omavalvontasuunnitelma on osa jokaisen työntekijän perehdytystä. 
[bookmark: _Toc224041740]4.2 Omavalvontasuunnitelman seuranta, päivittäminen ja julkisuus
Omavalvontasuunnitelmaa seurataan ja päivitetään vastuualueilla 4 kuukauden välein. Jos seurannassa huomataan muutostarpeita, toimintaa ja ohjeita muutetaan. Valvontalaki edellyttää, että tehdyt muutokset ovat todennettavissa. Sata-alueella muutokset päivitetään omavalvontasuunnitelmaan. 
Vastuualuejohtaja vastaa omavalvontasuunnitelman päivityksestä. Toimialuejohtaja hyväksyy vastuualueidensa suunnitelmat.
Omavalvontasuunnitelma tallennetaan IMS-järjestelmään. Kansalaiset voivat ladata kaikki omavalvontasuunnitelmat itselleen Sata-alueen verkkosivuilta. Omavalvontasuunnitelma on nähtävillä toimintayksiköissä paperiversiona tai QR-koodin avulla.
Satakunnan hyvinvointialue/tietoa-meistä/omavalvontasuunnitelmat

